marsh-mellow/assamese_wikipedia huggingface dataset:
চাপচাৰকূট উছৱ উত্তৰ পূৰ্বাঞ্চলৰ মিজো জনগোষ্ঠীয় লোকসকলৰ এক বসন্তকালীন আনন্দ উৎসৱ৷ চাপচাৰকূট উছৱত নৃত্য-গীতে আৰু ৰং-ৰহইচেই প্ৰধান বিষয়৷ মিজোসকলৰ তিনিটা প্ৰধান উৎসৱ পলকূট, চাপচাৰকূট আৰু মীমকূট৷ এই তিনিওটা উৎসৱ অসমৰ বিহুৰ সমসাময়িকভাৱে পালিত হৈছিল৷ পলকূট মাঘমাহত, চাপচাৰকূট বহাগ মাহত আৰু মীমকূট কাতিমাহমানত পালিত হৈছিল৷মিজো, লেখকঃ চিত্ৰ মহন্ত, অসমৰ জনজাতি সম্পা; শ্ৰী প্ৰমোদ চন্দ্ৰ ভট্টাচাৰ্য্য এই তিনিওটা উৎসৱৰ বৈশিষ্টও অসমৰ তিনিটা বিহুৰ দৰে একে৷ পলকূটত চিকাৰ আৰু ভোজ প্ৰধান বিষয়, চাপচাৰকূটত নৃত্য-গীত, খেল-ধেমালি প্ৰধান বিষয় আৰু মীমকূটত পূৰ্বপুৰুষসকলৰ মংগলৰ বাবে প্ৰাৰ্থনা কৰাৰ লগতে সকলোৰে অপায়-অমঙ্গল দূৰ কৰিবলৈ পৰমেশ্বৰৰ ওচৰত মিনতি কৰা হয়৷
বিশেষত্ব
বসন্তকালীন চাপচাৰকূট উৎসৱ ঝুম খেতি শেষ হোৱাৰ পিছত মুঠ পাঁচদিনীয়াকৈ অনুষ্ঠিত কৰা হয়৷ এই উৎসৱৰ লগত নানা সাংস্কৃতিক অনুষ্ঠান উদ্যাপন কৰে৷ চাপচাৰকূট সৃষ্টিৰ আঁৰত এক ইতিহাস আছে৷ ১৪৫০-১৭০০ চনৰ মাজত  ছোৱাই পুই নামৰ গাঁৱৰ এজন কাওলনি(মুৰব্বী)য়ে পোনপ্ৰথমে অনুষ্ঠিত কৰিছিল৷ মিজো ডেকাসকলক উৎপাদনমুখী কৰ্মৰ বাবে উৎসাহিত কৰিবলৈ আৰু নিজৰ দেশ ৰক্ষাৰ বাবে ডেকাসকলক সদাজাগ্ৰত কৰিবলৈ এই উৎসৱ পতা হৈছিল৷ ডেকাসকলৰ মাজত উদযাপিত এই উৎসৱত অসমীয়া ৰঙালী বিহুৰ লগত বহুখিনি সাদৃশ্য লক্ষ্য কৰা যায়৷ ৰঙালী বিহু মূলতঃ ডেকা-গাভৰুসকলৰ আনন্দ ধেমালিৰ উৎসৱ৷ বিহুগীত গোৱা, বিহুনচা, বিহুৱান দিয়া, প্ৰেম-পীৰিতি যচা আদিৰ দৰে চাপচাৰকূট উৎসৱতো মিজো ডেকা-গাভৰুসকলে গীত গাই, নাচি আনন্দ উল্লাস কৰে৷ এই উৎসৱৰ প্ৰথম দিনা গাহৰিৰ মঙহেৰে ডাঙৰ ভোজ এটাৰ আয়োজন কৰা হয়৷ উৎসৱৰ তৃতীয় দিনক চেইনি বোলে৷ সেইদিনা কেৱল নৃত্য-গীত অনুষ্ঠিত কৰা হয়৷ চতুৰ্থ দিনক জুপুই নি বোলা হয়৷ পঞ্চম দিনটোক জু থিং চাৱাই নি বোলা হয়৷ সেইদিনা সকলোৱে স্থানীয়ভাবে প্ৰস্তুত কৰা জু নামৰ পানীয় সেৱন কৰে৷ চাপচাৰকূট উৎসৱত ছেহলাম নৃত্য প্ৰদৰ্শন কৰা হয় আৰু ছেহ-লা নামৰ এবিধ গীত গোৱা হয়৷ গায়কজনে অংশগ্ৰহণকাৰীসকলৰ মাজত থিয় হৈ বিভিন্ন ভংগীমাত নৃত্য প্ৰদৰ্শন কৰে৷উত্তৰ পূৰ্বাঞ্চলৰ জনজাতি, মৃগেন শৰ্মা
নৃত্য 
চাপচাৰকূট উৎসৱত মিজোসকলে তেওঁলোকৰ জাতীয় ৰংবিৰঙৰ কাপোৰ পিন্ধি ছেহলাম নাচ নাচে৷ ঢোলৰ বোলত বৰ্তুলাকাৰ হৈ থিয় হৈ থকা মানুহৰ মাজৰ পৰা হঠাতে এজন শিল্পীয়ে দেওলগা মানুহৰ দৰে আচৰণ কৰি সম্মুখলৈ আহে আৰু ভৰি দুখন বেঁকা কৰি উৰন্ত বাহুৰে ঘূৰি ঘূৰি নাচে৷ দৰ্শকসকলে হাতচাপৰি বজায় আৰু ঢুলীয়াই ঢোলত বোল দিয়ে৷অসমৰ লোকসংস্কৃতি, চাও লোকেশ্বৰ গগৈ৷
এয়ে মিজোসকলৰ ছেহলাম নৃত্য৷
চাপাখোৱা () নগৰখনই হৈছে অসমৰ আটাইতকৈ পূব প্ৰান্তত অৱস্থিত এখন নগৰ চাপাখোৱা, তিনিচুকীয়া জিলাৰ শদিয়া মহকুমাৰ সদৰ ঠাই তিনিচুকীয়া জিলাৰ পৰা চাপাখোৱালৈ দূৰত্বত প্ৰায় ৭০ কিলোমিটাৰ চাপাখোৱা নগৰৰ মাজেৰে ৩৭ নং ৰাষ্ট্ৰীয় ঘাইপথ পাৰ হৈ গৈছে আগতে চাপাখোৱা আহিবলৈ লোহিত নদীত ফেৰীৰে পৰা হ'ব লগা হৈছিল যদিও বৰ্তমান লোহিত নদীৰ ওপৰৰ নিৰ্মিত ড ভূপেন হাজৰিকা সেতুৰ ওপৰেৰে পৰা হৈ অহা হয় ইয়াৰ ফলত এতিয়া চাপাখোৱা অহাটো বহুত সহজ হয় পৰিল

চাপাখোৱাৰ জনসংখ্যা ১০,৩০৫ জন চাপাখোৱাৰ বাসিন্দা সকল মূলতঃ শদিয়াৰ বিভিন্ন গাঁৱৰ পৰা চাকৰি সূত্ৰে প্ৰব্ৰজন কৰা বৰ্তমানে নগৰখন বাণিজ্যিকভাৱে বিকশিত হয় অহাৰ বাবে অন্য বহু ধৰণৰ বৃত্তিৰ লোকৰো প্ৰব্ৰজন আৰম্ভ হৈছে চাপাখোৱা ঠাইখন শদিয়া মহকুমাৰ সদৰ ঠাই হোৱাৰ সূত্ৰে মহকুমাধিপতিৰ কাৰ্যালয়ৰ উপৰিও বিভিন্ন ধৰণৰ চৰকাৰী কাৰ্যালয় আৰু আদালত আছে এই চাপাখোৱাতে উজনি অসমৰ অন্যতম প্ৰাচীন শিক্ষানুষ্ঠান শদিয়া আদৰ্শ চৰকাৰী উচ্চতৰ মাধ্যমিক বিদ্যালয় অৱস্থিত ইয়াৰ উপৰিও চপাখোৱা টাউন উচ্চ মাধ্যমিক বিদ্যালয়, শদিয়া বালিকা উচ্চ মাধ্যমিক বিদ্যালয় আৰু শদিয়া হিন্দী উচ্চ মাধ্যমিক বিদ্যালয় আদি অসম চৰকাৰৰ প্ৰাদেশিকৃত উচ্চ মাধ্যমিক বিদ্যালয় আছে ইয়াৰ উপৰিও চপাখোৱা টাউন চৰকাৰী নিম্ন প্ৰাথমিক বিদ্যালয়, চাপাখোৱা টাউন প্ৰাথমিক বিদ্যালয় আৰু নিজৰাপাৰ প্ৰাথমিক বিদ্যালয় আদিৰ লগতে ৰাম লাল হিন্দী প্ৰাথমিক বিদ্যালয় নামৰ এখন হিন্দী মাধ্যমৰ বিদ্যালয় আছে এই চাপাখোৱাতে শদিয়াৰ আটাইতকৈ উচ্চ শিক্ষা অনুষ্ঠান " শদিয়া মহাবিদ্যালয়" অৱস্থিত

চাপাখোৱাত বিভিন্ন বেংক সমূহ শাখা কাৰ্যালয় আছে তাৰে ভিতৰত ভাৰতীয় ষ্টেট বেংক, ইউনিয়ন বেংক অফ ইণ্ডিয়া, ইউনাইটেড বেংক অফ ইণ্ডিয়া আৰু অসম গ্ৰামীণ বিকাশ বেংক হৈছে প্ৰধান চাপাখোৱাত দুটা বেংকৰ এ টি এম সেৱা আগবঢ়ায়

খেলা-ধূলাৰ বাবে চাপাখোৱা নগৰত বীৰ লাচিত বৰফুকন নামৰ এখন ষ্টেডিয়াম আছে ইয়াৰ উপৰিও মহকুমাধিপতিৰ কাৰ্যালয়ৰ সন্মুখত এখন ৰাজহুৱা খেল পথাৰ আৰু বিভিন্ন চৰকাৰী বিদ্যালয় সমূহৰ নিজা নিজা খেল পথাৰ আছে

তথ্য সংগ্ৰহ

শ্ৰেণী:অসমৰ নগৰ-মহানগৰ
চাপাগুৰি বিধানসভা সমষ্টি অসম বিধানসভা ৰ ১২৬টা বিধানসভা সমষ্টিৰ ভিতৰত অন্যতম  চাপাগুৰি কোকৰাঝাৰ (লোকসভা সমষ্টি) ৰ অন্তৰ্গত চাপাগুৰি বিধানসভা সমষ্টি অনুসূচিত জনজাতি ()ৰ বাবে সংৰক্ষিত

সমষ্টিৰ সবিশেষ
চাপাগুৰি বিধান সভা সমষ্টিৰ সবিশেষ তলত দিয়া হ'ল-
দেশ: ভাৰত
 ৰাজ্য: অসম
 জিলা: বাক্সা জিলা ৷
 লোকসভা সমষ্টি: কোকৰাঝাৰ লোকসভা সমষ্টি
 বিধানসভাৰ শ্ৰেণীবিভাজন: গ্ৰাম্য সমষ্টি
 সাক্ষৰতাৰ হাৰ: ৭০.৫৩
 ২০২১ চনৰ সাধাৰণ নিৰ্বাচন অনুসৰি যোগ্য ভোটাৰ: ১,৫৯,২৫৭ জন  পুৰুষ ভোটাৰ: ৭৯,৩৮৪ .  মহিলা ভোটাৰ: ৭৯,৮৭৩
 ভৌগোলিক অৱস্থান: ২৬৪৩'৩৩.৬"উত্তৰ ৯১১২'১০.৪"পূব
 মুঠ আয়তন: ২৬২ বৰ্গ কিলোমিটাৰ
 এলেকা অন্তৰ্ভুক্ত: বৰপেটা মহকুমাৰ পাটাছাৰকুছি থানাৰ চাপাগুৰি আৰু কাকলাবাৰী মৌজা আৰু সংৰক্ষিত বনাঞ্চল;বাক্সা জিলাৰ উত্তৰ বাস্কা আৰু দক্ষিণ বাস্কা মৌজা
 আন্তঃৰাজ্যিক সীমা: বাক্সা জিলা 
 ভোটগ্ৰহণ কেন্দ্ৰৰ সংখ্যা: ২০১১চনত -১৮৪ ,২০১৬ চনত -১৮৫ ,২০২১ চনত -৬৩ টা

বিধানসভাৰ সদস্য
চাপাগুৰি সমষ্টিৰ পৰা অসম বিধানসভাত প্ৰতিনিধিত্ব কৰা বিগত সদস্যৰ তালিকা

 ১৯৭৮: মাণিক চন্দ্ৰ দাস, নিৰ্দলীয়
 ১৯৮৩: বিমল গয়াৰী,  সাধাৰণ জনজাতীয় পৰিষদ, অসম 
 ১৯৮৫: সুৰেন স্বৰ্গিয়াৰী, নিৰ্দলীয়
 ১৯৯১: সুৰেন স্বৰ্গীয়াৰী, অসম গণ পৰিষদ
 ১৯৯৬: জগমোহন বসুমতাৰী,নিৰ্দলীয় 
 ২০০১: ট্ৰিজেন বসুমতাৰী, নিৰ্দলীয়
 ২০০৬: থানেশ্বৰ বসুমতাৰী, নিৰ্দলীয়
 ২০১১: হিতেশ বসুমতাৰী,বি. পি. এফ. 
২০১৬: থানেশ্বৰ বসুমতাৰী , বি. পি. এফ.
২০২১ উৰখাও গৌড়া ব্ৰহ্ম 

লগতে চাওক
অসম বিধানসভাৰ সমষ্টিসমূহৰ তালিকা 
উৎস

শ্ৰেণী:বিধানসভা সমষ্টি
চাপৰ (: ) ()অসমৰ ধুবুৰী জিলাত অৱস্থিত এখন ঠাই ৷ এই অঞ্চলটো অসমৰ  প্ৰাক্তন মুখ্যমন্ত্ৰী শৰৎ চন্দ্ৰ সিংহৰো গৃহভূমি৷   
ইতিহাস

ভৌগোলিক বিৱৰণ
ভৌগোলিকভাৱে চাপৰ .  ,  - ত অৱস্থিত৷ সাগৰ পৃষ্ঠৰ পৰা ইয়াৰ গড় উচ্চতা প্ৰায় ২২ মিটাৰ (৭২ ফুট)৷ 
আন্ত:গাঁথনি
২০১১ চনৰ লোকপিয়ল অনুসৰি চাপৰৰ মুঠ জনসংখ্যা ১৮,৫৫৯ জন৷ ইয়াৰে ৫২ পুৰুষ আৰু ৪৮ মহিলা৷ মুঠ জনসংখ্যাৰ ১৪ ছয় বছৰৰ অনুৰ্ধৰ৷
চাপৰৰ গড় সাক্ষৰতাৰ হাৰ ৬৫ ৷ ইয়াৰ ভিতৰত পুৰুষ আৰু মহিলাৰ গড় সাক্ষৰতাৰ হাৰ পৃথককৈ ক্ৰমান্বয়ে ৭১ আৰু ৫৮৷

যাতায়ত ব্যৱস্থা
৩১ নং ৰাষ্ট্ৰীয় ঘাইপথটো চাপৰৰ মাজেদি পাৰ হৈ গৈছে৷
তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:ধুবুৰী জিলা
চাবজাং নৃত্য হৈছে উত্তৰ কাছাৰ পাহাৰ অঞ্চলত বসবাস কৰা জয়ন্তীয়াসকলে পালন কৰা বিভিন্ন কৃষিভিত্তিক উৎসৱৰ সৈতে জড়িত এটি উল্লেখযোগ্য নৃত্য এই নৃত্যত গাভৰুসকলে মুগাৰ মেখেলা আৰু আঁঠু পৰ্যন্ত বিস্তৃত দীঘল বগা চোলা পিন্ধি মূৰটো ঢকাকৈ একোখন বগা কাপোৰ মাৰি লয় তেওঁলোকৰ ডিঙিত একোডাল ডাঙৰ মণি-মালা থাকে প্ৰত্যেকজনী গাভৰুৱে নৃত্যৰ লগতে দুয়োহাতেৰে একোখন বাঁহৰ ডলা লৈ ধান বা শস্য জাৰাৰ আংগিক অভিনয় প্ৰদৰ্শন কৰে তেওঁলোকে গীত গায় আৰু গীতৰ লগে লগে নাচৰ ভংগীও প্ৰদৰ্শন কৰে এই নৃত্যত কেৱল ঢোল বাদ্যযন্ত্ৰহে সংগত কৰা হয় নৃত্য বৃত্তাকাৰে প্ৰদৰ্শন কৰা হয় 
'ভাৰতৰ উত্তৰ পূৰ্বাঞ্চলৰ পৰিৱেশ্য কলা: ড নবীন চন্দ্ৰ শৰ্মা'

 প্ৰসংগ পুথি 

শ্ৰেণী:নৃত্য
চাবা সৌদাগৰ () এগৰাকী ভাৰতীয় চলচ্চিত্ৰ আৰু টেলিভিছন অভিনেত্ৰী হিন্দী ভাষাৰ ৱেব-ছিৰিজত বুও সবকি ফাটেগী (২০১৯), ক্ৰেকডাউন (২০২০), আৰু গন্দী বাত (ছিজন ৪) (২০২০) আদিত আগবঢ়োৱা অভিনয়ৰ বাবে তেওঁ পৰিচিত

কৰ্মজীৱন
২০১৮ চনৰ ভাৰতীয় ছবি দ্য ৰিইউনিয়নত ছাবাই অন্যতম মুখ্য চৰিত্ৰত অভিনয় কৰিছিল ২০১৯ চনৰ ৱেব-ছিৰিজ   -ত অভিনয় কৰি তেওঁ বিশিষ্টতা লাভ কৰে অপূৰ্ব লখিয়াৰ চোৰাংচোৱা থ্ৰিলাৰ ৱেব ধাৰাবাহিক ক্ৰেকডাউন (২০২০)ত তেওঁ এক গুৰুত্বপূৰ্ণ চৰিত্ৰত অভিনয় কৰিছিল, য'ত তেওঁ ফাউজিয়াৰ চৰিত্ৰত অভিনয় কৰিছিল তেওঁৰ ভূমিকাক দৰ্শকে ভাল পাইছিল

চলচ্চিত্ৰপুঞ্জী
 দ্য ৰিইউনিয়ন (২০১৮)
    (২০১৯)
 ক্ৰেকডাউন (২০২০)
 গন্দী বাত (ছিজন ৪) (২০২০)

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:অভিনয় শিল্পী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:অভিনেত্ৰী
চাবি (আৰবী: , . '') আলজেৰিয়াৰ এল হাজ এম'হামেদ এল আংকাৰ দ্বাৰা গঠন কৰা এক পৰম্পৰাগত সংগীত

মূলতঃ কাছবাহৰ পৰা অহা চাবি নামেৰে জনাজাত এই সংগীতধাৰা শেহতীয়া পৰম্পৰাৰ অন্তৰ্গত ১৯৩০ চনৰ ভিতৰত ইয়াৰ আৱিৰ্ভাৱ হয়, আৰু আজিও জনপ্ৰিয় হৈ আছে আন্দালুছি সংগীতৰ কণ্ঠ পৰম্পৰাৰ দ্বাৰা অনুপ্ৰাণিত, যেনে মুৱাছশ্বাহ, ইয়াৰ ধৰণ আৰু ছন্দ ব্যৱহাৰ কৰি চাবি মানে 'জনসাধাৰণৰ', আৰু ই অতি নিশ্চিতভাৱে জনসাধাৰণৰ সংগীত, আনকি ৰাইয়ে শাসন কৰা দেশতো

এটা সাধাৰণ গীতত শোকপূৰ্ণ, আৰবীবাৰ্বাৰ কণ্ঠৰ বৈশিষ্ট্য থাকে, ডজন সংগীতজ্ঞৰ অৰ্কেষ্ট্ৰাৰ পটভূমিত স্থাপন কৰা, ভায়লিন আৰু মেণ্ডোলিন ফুলি উঠা আৰু পিয়ানোৰ সুৰত পৰি আৰু পাৰ্কাচন বিটৰ হাতচাপৰিৰ সৈতে চাবি গভীৰভাৱে ৰক্ষণশীল পৰম্পৰাৰ অংশ আৰু ইয়াৰ গীতৰ কথাবোৰে প্ৰায়ে এক শক্তিশালী নৈতিক বাৰ্তা বহন কৰে

প্ৰথমতে চাবি এটা বিতৰ্কিত ধাৰা হৈয়েই আছিল, বন্ধ দুৱাৰৰ আঁৰত বা "মাহচাচাট" (ভাংৰ গুহা) নামৰ নিৰ্দিষ্ট স্থানত ই বিকশিত হৈছিল, য'ত এই সংগীতৰ প্ৰশংসকে কফি, চাহ বা ধূমপান কৰিবলৈ গৈছিল কিন্তু ১৯৫০ চনৰ শেষৰ ফালে ই জনসাধাৰণৰ সংগীতত পৰিণত হৈছিল, বিয়া আৰু ধৰ্মীয় উৎসৱত বজোৱা হৈছিল ইয়াৰ মূল প্ৰতিযোগীসকলৰ ভিতৰত আছিল অৰাণ ভিত্তিক গায়িকা লিলি লাবাছি, চাবিৰ পিতৃ এল হাজ এম'হামেদ এল আংকা আৰু প্ৰব্ৰজনৰ ক্লাছিক কাহিনী "য়া ৰায়াহ"ৰ সুৰকাৰ ডাহমানে এল হাৰাচি

২০১১ চনত ছাফিনেজ বৌছবিয়াই চাবি সংগীতৰ ওপৰত এখন তথ্যচিত্ৰ পৰিচালনা কৰে ঔপনিৱেশিক আলজিয়াৰ্ছৰ এল গুষ্টো নামেৰে জনাজাত এটা চাবি গোটৰ ইহুদী আৰু মুছলমান সদস্যসকলৰ পুনৰ মিলন নিৰ্মাণ, সুবিধা আৰু অনুসৰণ কৰিবলৈ সাত বছৰতকৈও অধিক সময় লাগিছিল
বৈশিষ্ট্য
এই আলজেৰিয়ান চাবিৰ এক বিশেষ বৈশিষ্ট্য আছে, সেয়া হল শব্দ আৰু কবিতা, যিয়ে অতীতৰ সময়ৰ দুখজনক স্মৃতি, হৃদয়স্পৰ্শী আৰুবা ৰোমান্টিক আৱেগ, বন্ধুৰ সৈতে কটোৱা সময়, আৰু অন্যান্য স্মৃতিসমূহক প্ৰতিনিধিত্ব কৰে; যিবোৰ আলজেৰিয়াৰ এক সুন্দৰ পটভূমিত স্থাপন কৰা হৈছে ই সংগীত যিয়ে জীৱনৰ বাস্তৱতাক বৰ্ণনা কৰে আৰু আনকি নবী মহম্মদ আৰু ধৰ্মীয়সকলৰ কাহিনীৰ দৰে কাহিনী আৰু কাহিনীও অন্তৰ্ভুক্ত কৰে শব্দবোৰে আচৰিত ধৰণৰ ছবি সৃষ্টি কৰে আজি শ শ গায়ক ৰায় সংগীতৰ দ্বাৰা অনুপ্ৰাণিত হৈছে যিটো সমগ্ৰ বিশ্বতে শুনা যায়
পৰিচিত গায়ক
চাবি সংগীতৰ আটাইতকৈ পৰিচিত গায়কসকল হল- হাজ ম্ৰিজেক, আমেৰ এজ্জাহি, এল হাচেমি গুয়েৰুৱাবি, বৌজেমা এল আংকিছ, কামেল মেছাউদি, আব্দেলকাদেৰ চাউ, ডাহমান এল হাৰাচি, আৰু লৌনেছ মাটৌব

তথ্য সূত্ৰ

শ্ৰেণী:সংগীত গোষ্ঠী
ছাবিলা অৰবিন্দ নেতম (, জন্ম ২২ মে' ১৯৪৮) এজন ভাৰতীয় জাতীয় কংগ্ৰেছ ৰাজনীতিবিদ আৰু একাদশ লোকসভা কংকৰ সংৰক্ষিত সমষ্টিৰ সদস্য

আৰম্ভণি জীৱন
১৯৪৮ চনৰ ২২ মে'ত বস্তৰ জিলাৰ ভৈছমুণ্ডী গাঁৱত চাবিলাই জন্মগ্ৰহণ কৰে৷ তেওঁ স্থানীয় চৰকাৰী বিদ্যালয়ৰ পৰা মেট্ৰিক ডিগ্ৰী লাভ কৰিছিল

কৰ্মজীৱন
১৯৯৬ ভাৰতীয় সাধাৰণ নিৰ্বাচনৰ সময়ত ভাৰতীয় জাতীয় কংগ্ৰেছ () দলে অৰবিন্দ নেতমক টিকট দিবলৈ অস্বীকাৰ কৰিছিল কাৰণ তেওঁৰ নাম হাৱালা কেলেংকাৰীত ওলাইছিল৷ তাৰ পৰিৱৰ্তে তেওঁৰ পত্নী চাবিলাক চৰকাৰী প্ৰাৰ্থী হিচাপে সাজু কৰিছিল তেওঁ ২,১৯,১৯১ টা ভোট লাভ কৰি ভাৰতীয় জনতা পাৰ্টিৰ সোহন পটাইক (১৯৪,৭৭১ ভোট) পৰাস্ত কৰি অনুসূচিত জনজাতিৰ বাবে সংৰক্ষিত কাংকেৰ আসনৰ পৰা সংসদ সদস্য হয় অৱশ্যে ডেৰ বছৰৰ ভিতৰতে সদন ভংগ কৰা হয় আৰু নেটামে ১৯৯৮ চনত অনুষ্ঠিত হোৱা নিৰ্বাচনত প্ৰতিদ্বন্দ্বিতা কৰা নাছিল তেওঁ ১৯৯৯ চনৰ ভাৰতীয় সাধাৰণ নিৰ্বাচনত থিয় দিছিল যদিও ৮৮,১৯১ টা ভোটৰ পাৰ্থক্যত পটাইৰ হাতত পৰাস্ত হৈছিল

ব্যক্তিগত জীৱন
১৯৬৯ চনৰ মে মাহত চাবিলাই অৰবিন্দ নেতমৰ সৈতে বিবাহপাশত আবদ্ধ হয়৷ দুয়োৰে চাৰিটা সন্তান আছে৷ দুজন পুত্ৰ আৰু দুগৰাকী কন্যা তেওঁলোকৰ এগৰাকী কন্যা প্ৰীতি নেতমে ২০০৮ চনৰ ছত্তীশগড় বিধানসভাৰ নিৰ্বাচন প্ৰতিদ্বন্দ্বিতা কৰিছিল

 তথ্যসূত্ৰ 

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
চাবুৱা () অসমৰ ডিব্ৰুগড় জিলাত অৱস্থিত এখন ঠাই৷  
ইতিহাস
১৮২০ চনত ব্ৰিটিছ ইষ্ট ইণ্ডিয়া কোম্পেনীয়ে অসমত চাহৰ উৎপাদন আৰম্ভ কৰে৷ পোনপ্ৰথমে অসমৰ চাহবাগান পতা হৈছিল চাবুৱাত ১৮৩৭ চনত৷ চাবুৱা নামটো, 'চাহ' আৰু 'বুৱা' (অৰ্থাৎ বাগান) ৰ পৰা উৎপত্তি হোৱা বুলি কোৱা হয়৷ 

ভৌগোলিক বিৱৰণ
চাবুৱা ভৌগোলিকভাৱে  .ত অৱস্থিত৷ সাগৰ পৃষ্ঠৰ পৰা ইয়াৰ গড় উচ্চতা প্ৰায় ১০৬ মিটাৰ (৩৪৭ ফুট)৷

আন্ত:গাঁথনি
২০১১ চনৰ লোকপিয়ল অনুসৰি  চাবুৱাৰ মুঠ জনসংখ্যা ৭৭২৩০ জন৷ ইয়াৰে ৫১ পুৰুষ আৰু ৪৯ মহিলা৷ মুঠ জনসংখ্যাৰ ১১ ছয় বছৰৰ অনুৰ্ধৰ৷

চাবুৱাৰ গড় সাক্ষৰতাৰ হাৰ ৮৮ ৷ ইয়াৰ ভিতৰত পুৰুষ আৰু মহিলাৰ গড় সাক্ষৰতাৰ হাৰ পৃথককৈ ক্ৰমান্বয়ে ৮৩ আৰু ৭২৷

যাতায়ত ব্যৱস্থা
চাবুৱাক ৩৭ নং ৰাষ্ট্ৰীয় ঘাইপথে অন্যান্য ঠাইসমূহৰ সৈতে সংযোগ কৰিছে৷ 
শিক্ষা
বিদ্যালয়-
 জাতীয় বিদ্যালয়, চাবুৱা
 ৰাষ্ট্ৰীয় হিন্দী বিদ্যালয়
 অসম বিদ্যাপীঠ

মহাবিদ্যালয়
দেখাদেৱী ৰাছিৱাচিয়া মহাবিদ্যালয়( ... )
চাবুৱা কনিষ্ঠ মহাবিদ্যালয়

ৰাজনীতি
চাবুৱা লক্ষীমপুৰ (লোকসভা সমষ্টি)ৰ অন্তৰ্ভুক্ত৷

উল্লেখযোগ্য ব্যক্তি
উল্লেখযোগ্য স্থান
জেৰাই গাঁও
ভঁৰলুৱা গাঁও
মুদৈ গাঁও
আলহী গাঁও
মৰিছা গাঁও

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:ডিব্ৰুগড় জিলা
চাবোন এবিধ পৰিষ্কাৰক ৰাসায়নিক দ্ৰব্য ইয়াৰ বুৰঞ্জী অতি প্ৰাচীন খৃষ্টপূৰ্ব ২৮০০ চনৰ বেবিলন সভ্যতাৰ দিনৰ পৰা চাবোন মানুহৰ উপযোগী হৈ থকাৰ প্ৰমাণ পোৱা গৈছে তেতিয়া ইয়াক বনোৱা হৈছিল জন্তুৰ চৰ্বিক ছাঁইৰ সৈতে উতলাই খৃষ্টপূৰ্ব ২২০০চনত জন্তুৰ চৰ্বিৰ সলনি কেচিয়া গছৰ তেলক পানী আৰু খাৰৰ সৈতে মিহলাই সিজাই চাবোন বনোৱা পদ্ধতিৰ আৰম্ভ হ'ল খৃষ্টপূৰ্ব ৫৫৬-৫৩৯ চনত বেবিলন সভ্যতাৰ শেষ সম্ৰাট নবোনিডাচৰ দিনত চাইপ্ৰাচ তেল, চিচামি তেল আৰু ছাইৰ দ্বাৰা তৈয়াৰী চাবোন দাসীবিলাকক শিলৰ আচবাব পৰিষ্কাৰ কৰিবলৈ ব্যৱহাৰ কৰিব দিয়া হৈছিল  

 
নামকৰণ ()
ইংৰাজী চো'প () শব্দটো লেটিন  চেপোৰ পৰা উদ্ভৱ হৈছে খৃষ্টপূৰ্ব ৩১২ চনৰ পৰা প্ৰচলিত এটি কাহিনী অনুসৰি ৰোমানসকলে চেপো পৰ্বতত নানা জন্তু উৎসৰ্গা কৰিছিল মুকলি জুইত জন্তুৰ মাংস সিজাওঁতে চৰ্বিবিলাক জুইত পৰি ছাইৰ সৈতে মিহলি হৈছিল বৰষুণৰ পানীৰ সৈতে সেই ছাই উটি গৈ টিবাৰ নৈৰ পলসৰ সৈতে মিলি গৈছিল ৰোমান মহিলাসকলে সেই পলস মাটি ব্যৱহাৰ কৰিছিল অনায়াসে শৰীৰ পৰিষ্কাৰ আৰু উজ্জ্বল কৰিবলৈ ইয়াৰ পিছত দিন বাগৰিল 

ইতিহাস
১৮৮৯ চনৰ পিয়েৰছ চাবোনৰ এক বিজ্ঞআপন
১৯২২ চনৰ এখন আলোচনীত পালম'লিভ চাবোনৰ এক বিজ্ঞাপন
অষ্টম শতিকাত ইটালি, স্পেইন, ফ্ৰান্স আৰু জাৰ্মানী চাবোন নিৰ্মাতা হিচাবে বিখ্যাত হৈ উঠিল ১২শতিকাত ব্ৰিটেইনত চাবোন নিৰ্মাণ আৰম্ভ হ'ল ১৬শতিকাত ইউৰোপ আৰু আমেৰিকাত চাবোনৰ প্ৰচলন আৰম্ভ হ'ল ১৭৮৯ চনত প্ৰথম পাৰদৰ্শী  চাবোন লণ্ডনত নিৰ্মাণ হ'ল ১৮৭৯ চনত প্ৰক্টাৰ এণ্ড গেম্বল কোম্পানীয়ে হাতি দাঁতৰ নিচিনা বগাচাবোন তৈয়াৰ কৰি উলিয়ালে ১৮৯৫ চনত ব্ৰিটিছ লিভাৰ কোম্পানীয়ে লাইফবয় নামেৰে চাবোন বজাৰত মেলি দিলে ইয়াৰ মাজতে ১৮৬৫ চনত ৱিলিয়াম চেফাৰ্ড নামৰ এজন ব্যক্তিয়ে জুলিয়া চাবোন উলিয়াৰ বাবে পেটেণ্ট সত্ত্ব লাভ কৰে আমাৰ চিনাকি কলগেট টুথপেষ্ট ১৮৭৭ চনত বজাৰলৈ আহে সেই একে কোম্পানীয়ে ১৮৯৮ চনত পাম তেল আৰু অলিভ তেলক মিলাই বনোৱা পালমোলিভ চাবোনৰ উৎপাদন আৰম্ভ কৰে জাৰ্মানীৰ প্ৰক্টাৰ এণ্ড গেম্বল কোম্পানীয়ে ১৯১৬ চনত "কাচকেড" নামেৰে চিনথেটিক ডিটাৰজেণ্ট বনাবলৈ লয় ১৯৩০ চনত আমেৰিকাই ঘৰুৱা ব্যৱহাৰৰ উপযোগী ডিটাৰেণ্ট চাবোন বনাবলৈ ধৰে দ্বিতীয় শতিকাত বিখ্যাত গ্ৰীক চিকিৎসক গেলনে মানৱ জাতিক চাবোনৰ উপযোগিতা সম্পৰ্কে অৱগত কৰায় পোনতে মহঙা হোৱা বাবে ইয়াৰ ব্যৱহাৰ ধনীবৰ্গৰ মাজতে সীমিত আছিল যদিও কালক্ৰমত ই সুলভ মূল্যৰ হৈ পৰাত বিশ্বৰ সৰ্বত্ৰে সকলো শ্ৰেনীৰ লোকৰ জীৱনৰ এৰাব নোৱৰা সাৰথি হৈ পৰিল 
 
ৰসায়ন
ৰসায়ন শাস্ত্ৰৰ মতে চাবোন হ'ল এবিধ ফেটি এচিডৰ নিমখ. "    "    , 2 . ( " ").   . .   . .   ,  (1997).  -  :   . , . , . ;    . .  0-9678550-9-8. .  2010-08-09 বনস্পতি বা জন্তুৰ চৰ্বিৰ তেল হ'ল এবিধ ট্ৰাইগ্লিচাৰাইড (৩বিধ ফেটি এচিড আৰু এটা গ্লিচাৰলৰ মিশ্ৰণ),  .    .  , 1994  0-88266-888-9. ইয়াক যেতিয়া খাৰুৱা (এলকেলি) পদাৰ্থৰে (সাধাৰণতঃ ছ'ডিয়ামপটাছিয়াম হাইড্ৰক্সাইড) -অৰ বিক্ৰিয়া কৰোৱা হয় ( - চোপনিফিকেচন ক্ৰিয়া বোলে)- ফেটি এচিডে এলকেলিৰ লগ লাগি চাবোন ৰ সৃষ্টি কৰে বাইপ্ৰডাক্ট হিচাবে ওলায় গ্লিচাৰিন

চাবোনৰ কাৰ্য
চাবোনত জীৱানুসমূহ বা আন মলিয়ন তত্ত্বসমূহ লাগি আমাৰ শৰীৰৰ পৰা আতৰ হয় এই ক্ৰিয়াক চাৰফেক্টেণ্ট ক্ৰিয়া ( ) বোলে 

তথ্য সংগ্ৰহ

বাহ্যিক সংযোগ

  ,    
     (     )
       
 :    
   


শ্ৰেণী:ৰসায়ন বিজ্ঞান
শ্ৰেণী:প্ৰসাধন
চাম নৃত্য () তিব্বতীয় বৌদ্ধ ধৰ্ম আৰু বৌদ্ধ উৎসৱৰ লগত জড়িত পৰম্পৰাগত লোকনৃত্য তিব্বতীয় কিছুমান সম্প্ৰদায়ৰ সৈতে সম্পৰ্কিত জীৱন্ত মুখাযুক্ত আৰু পোছাক পৰিহিত চাম নৃত্য চীন, ভাৰত আৰু ভূটানত প্ৰচলিত : '. নৃত্যৰ সৈতে পৰম্পৰাগত তিব্বতীয় বাদ্যযন্ত্ৰ ব্যৱহাৰ কৰি সন্ন্যাসীসকলে লোক সংগীত গায় নৃত্যবোৰে প্ৰায়ে প্ৰেৰিত কৰুণা বা সহানুভূতি সম্পৰ্কীয় নৈতিক নিৰ্দেশনা প্ৰদান কৰে আৰু ইয়াক অনুভৱ কৰা সকলোৰে বাবে যোগ্যতা আনিবলৈ অনুষ্ঠিত কৰা হয়

চাম নৃত্যক ধ্যানৰ এক প্ৰকাৰ আৰু দেৱতাসকলৰ উদ্দেশ্য উছৰ্গিত এটা নৈবেদ্য বুলি গণ্য কৰা হয় চাম নৃত্যৰ নেতা সাধাৰণতে এজন সংগীতজ্ঞ তেওঁ কিছুমান বাদ্যযন্ত্ৰ যেনে তাল ব্যৱহাৰ কৰি গীত জুৰে ব্যতিক্ৰম হিচাপে দ্ৰামিন চামত তাল ৰাখিবলৈ দ্ৰামিন ব্যৱহাৰ কৰি ৰখা হয়

২০ শতিকাৰ আৰম্ভণিতে প্ৰদৰ্শনৰ পশ্চিমীয়া সকলে ইয়াক "চয়তান নৃত্য" শব্দটো ব্যৱহাৰ কৰিছিল এই নাম প্ৰদৰ্শকসকলে পিন্ধা পোছাকৰ পৰা আহৰণ কৰা হৈছিল

উৎপত্তি
১৯১৯ চনৰ ১ মাৰ্চত বেইজিংৰ এখন মন্দিৰত চাম নৃত্যৰ সময়ত দুগৰাকী নৃত্যশিল্পী
যদিও চাম নৃত্যৰ উৎস কি কোৱা সম্ভৱ নহয় কিন্তু তন্ত্ৰবিদ্যাৰ সৈতে ইয়াৰ সম্পৰ্ক আছে হিমালয়ৰ পাদদেশত ইয়াৰ উৎপত্তি হৈছিল বহুতৰ মতে অষ্টম শতিকাৰ শেষত ৰজা ত্ৰিচং দেস্তানক এটা আশ্ৰম নিৰ্মাণৰ পৰা প্ৰতিহত কৰা হৈছিল আৰু গুৰু পদ্মসম্ভৱক অশুভ শক্তি আঁতৰ কৰিবলৈ নিৰ্দেশ দিছিল যাতে আশ্ৰমখন নিৰ্মাণ কৰিব পাৰি গুৰু পদ্মসম্ভৱে অশুভ শক্তি আঁতৰ কৰিবলৈ চাম নৃত্য কৰে আৰু সেইঠাইত এই নৃত্যৰ উৎপত্তি হয়

মুখা আৰু সাজ-পাৰ
চাম নৃত্যত মুখা আৰু উজ্জ্বল পোছাক পিন্ধা হয় মুখাবোৰ বিভিন্ন অঞ্চলত বিভিন্ন সামগ্ৰীৰে তৈয়াৰ কৰা হয় সাধাৰণতে কাঠ, পিতল, ব্ৰঞ্জ আৰু কপাহী কাপোৰৰ মুখা ব্যৱহাৰ কৰা হয় মুখাবোৰ উজ্জ্বল ৰঙেৰে ৰং কৰা হয়

চাম নৃত্যৰ বিশেষ পোছাক সাধাৰণতে দৈনন্দিন কাপোৰৰ ওপৰত পিন্ধা হয় পোছাকবোৰ উজ্জ্বল ৰঙৰ আৰু ইয়াৰ হাত বহল থাকে ইয়াত এম্ব্ৰইডাৰী, কাঠ, ধাতু আৰু আনকি প্লাষ্টিক আৰু বিভিন্ন অলংকাৰ ব্যৱহাৰ কৰা হয়
২০১৮ চনৰ ১৩ ফেব্ৰুৱাৰীত ডচমোছে উৎসৱৰ সময়ত লেহ পেলেচত চাম নৃত্য
বিষয়বস্তু
চাম নৃত্যত প্ৰায়ে নৱম শতিকাৰ নাইংমাপা গুৰু পদ্মসম্ভৱ আৰু অন্যান্য সাধুসকলৰ জীৱনৰ ঘটনাবোৰ প্ৰদৰ্শিত কৰে   ' :       ,   ,   : ,   ,  ,    ,  2003 দুই প্ৰধান বিতৰ্ক বা বাদ-সংবাদ মহেয়ান আৰু কমলশিলাৰ মাজত লাছা পৰিষদৰ মহান তৰ্ক কিংহাইৰ কুমবুম মঠত বছৰি এবাৰ অনুষ্ঠিত এক নিৰ্দিষ্ট চাম নৃত্যত বৰ্ণনা আৰু প্ৰদৰ্শিত কৰা হয়,  .(1980). '    :    .'     30:4 ( 1980).      . .505-520. :   (: 17  2007) খ্ৰীষ্টীয় ৮৪১ চনত নিষ্ঠুৰ তিব্বতী ৰজা লাংদাৰ্মাৰ হত্যাৰ স্মৃতিৰ বাবে তিব্বতীয় নতুন বছৰ লোচাৰৰ প্ৰাকঁকালত এই নৃত্য কৰা হয় এইটো এটা নৃত্য অশুভৰ ওপৰত শুভৰ বিজয়ৰ প্ৰতীক

ব্লেক হেট বা ক'লা টুপী পৰিহিত নৃত্য এবিধ বজ্ৰকীলয়া নৃত্য আৰু চিত্ৰকলাত আটাইতকৈ সঘনাই প্ৰদৰ্শিত কৰা নৃত্য   () -    

অঞ্চল
ভূটান
ভূটানৰ জাকাৰত শেচুৰ সময়ত জংখা নৃত্যশিল্পী, ১৪ অক্টোবৰ ২০১৩
ভূটানত প্ৰতিখন জিলাৰ চেচু নামৰ এক বাৰ্ষিক ধৰ্মীয় অনুষ্ঠানত চাম নৃত্য কৰা হয় এই নৃত্য সন্ন্যাসী, মঠবাসী আৰু গাওঁবাসীৰ দ্বাৰা অনুষ্ঠিত কৰা হয় ৰাজকীয় প্ৰদৰ্শন কলা একাডেমীয়ে চাম নৃত্য প্ৰচাৰ আৰু প্ৰসাৰৰ কাৰ্যসূচী পৰিচালনা কৰা হয়
তিব্বত
এই নৃত্য সাধাৰণতে তিব্বতৰ মানলাম প্ৰাৰ্থনা উৎসৱৰ সময়ত বহুদৰ্শকৰ সন্মুখত অনুষ্ঠিত কৰা হয়
ভাৰত
ভাৰতৰ ছিক্কিম, ধৰ্মশালা আৰু লাডাখৰ বিভিন্ন সাংস্কৃতিক আৰু ধৰ্মীয় অনুষ্ঠানত চাম নৃত্য কৰা হয়

তথ্য উৎস

বাহ্যিক সংযোগ

 ভূটানৰ ব্লেক হেট নৃত্যৰ বৰ্ণনা 
 চাম নৃত্যৰ উদাহৰণ
 জিং নৃত্য ভিডিঅ' 

শ্ৰেণী:নৃত্য
শ্ৰেণী:ভাৰতৰ লোকনৃত্য
শ্ৰেণী:ভূটান
চামকঁঠাল (, বৈজ্ঞানিক নাম:  )-  (1826) . . . . . 5: 331.  পৰিয়ালৰ এবিধ সপুষ্পক উদ্ভিদ ই কঁঠালজাতীয় এবিধ বনৰীয়া গছ ভিয়েটনামত ইয়াক মিট নাই (অন্য কিছু বনৰীয়া প্ৰজাতিৰ সৈতে) বুলিও কোৱা হয় ইয়াক য়ুনান চীন, বাংলাদেশ, ভূটান, ভাৰত, লাওচ, মালয়েচিয়া, ম্যানমাৰ আৰু থাইলেণ্ডত দেখা পোৱা যায়    :   .-. ( 12  2019)

বিৱৰণ
চামকঁঠালৰ ফল
চামকঁঠাল প্ৰায় ৩০-৪০ মিটাৰ উচ্চতা আৰু ৩-৫ মিটাৰ পৰিধিৰ এবিধ ডাঙৰ পৰ্ণপাতী গছ পাতবোৰ ডাঙৰ আৰু আকাৰ পৰিৱৰ্তনশীল হয় এইসমূহৰ দৈৰ্ঘ্য ১২-৩০ চে.মি. আৰু প্ৰস্থ ৬-১৬ চে.মি. হয় পাতসমূহ উপবৃত্তাকাৰ-ডিম্বাকৃতিৰ বা অৰ্ধ-গোলাকাৰ, সম্পূৰ্ণ বা ক্ষুদ্ৰ ক্ষুদ্ৰ দন্তযুক্ত পৃষ্ঠীয় আৰু উদৰৰ পৃষ্ঠ দুয়োটাতে সৰু সৰু শুঙ থাকে ফলবোৰ প্ৰায় ৩-৪ ইঞ্চি ব্যাসৰ আৰু পকিলে হালধীয়া ৰং ধৰে ভিতৰৰ অংশ গোলাপী ৰঙৰ খাব পৰা মাংসল অংশই বীজবোৰ ঢাকি ৰাখে

তথ্য সংগ্ৰহ

শ্ৰেণী:উদ্ভিদজগত
চামগিচীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চামগিচীয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত চামগিচীয় ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
চামগিচীয় ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
চামগুৰি সত্ৰ () অসমৰ মাজুলী জিলাত অৱস্থিত এখন সত্ৰ ১৫৮৫ শকৰ অৰ্থাৎ ১৬৬৩ চনৰ ফাগুন মাহৰ শুক্লা চতুৰ্দশী তিথিত আহোম স্বৰ্গদেউ চক্ৰধ্বজ সিংহৰ পৃষ্ঠপোষকতাত শ্ৰীমন্ত শঙ্কৰদেৱৰ নাতি শ্ৰী শ্ৰী চক্ৰপাণিয়ে এই সত্ৰখন স্থাপন কৰিছিল এজোপা চাম গছৰ গুৰিত (তলত) স্থাপন কৰা বাবে এই সত্ৰখনৰ নাম চামগুৰি হয় চামগুৰি সত্ৰ মুখা শিল্পৰ বাবে বিখ্যাত আৰু দেশ-বিদেশৰ পৰ্যটক এই শিল্প দৰ্শনৰ বাবে ইয়ালৈ আহে

ইতিহাস
মাজুলীত অৱস্থিত চামাগুৰি সত্ৰ ১৫৮৫ শকৰ ফাগুন মাহৰ শুক্লা চতুৰ্দশী তিথিত প্ৰতিষ্ঠা কৰা হৈছিল আহোম স্বৰ্গদেউ চক্ৰধ্বজ সিংহৰ অনুগ্ৰহত চক্ৰপাণি আতায়ে এই সত্ৰ এজোপা চাম গছৰ তলত স্থাপন কৰিছিল চাম গছৰ গুৰিৰ পৰা আৰম্ভ হোৱা বাবে কালক্ৰমত সত্ৰখনৰ নাম চামগুৰি হল এই সত্ৰখন বিভিন্ন কাৰণত অসমৰ বেলেগ ঠাইলৈ স্থানান্তৰিত কৰা হৈছিল প্ৰথমে এই সত্ৰ কামৰূপৰ জনিয়া থানত স্থাপন কৰা হৈছিল তাৰপিছত ইয়াক পশ্চিম চামগুৰিলৈ স্থানান্তৰ কৰা হয় আৰু অৱশেষত মাজুলীত স্থাপন কৰা হয় বৰ্তমান মাজুলীত তিনিটা চামগুৰি সত্ৰ পোৱা যায় সেইকেইটা হল: পশ্চিম চামগুৰি সত্ৰ, মাজুলী চামগুৰি বা নাতুন চামগুৰি আৰু দলনি চামাগুৰি সত্ৰ এই সত্ৰবোৰ পুৰুষ সংহতিৰ অধীনত আৰু গৃহস্থী ভকতে ইয়াৰ পৰিচালনা কৰে 

মুখা শিল্প
চামগুৰি সত্ৰৰ মুখা শিল্প পৃথিৱী বিখ্যাত শ্ৰীমন্ত শংকৰদেৱক অসমৰ মুখা শিল্পৰ জনক বুলি গণ্য কৰা হয় শ্ৰীৰামচৰণ ঠাকুৰৰ 'চৰিত পুথি'ত কৰা বৰ্ণনা অনুসৰি মহাপুৰুষজনাই ভাৱৰীয়াসকলৰ বাবে নিজ হাতে মুখা সজাতে সীমাবদ্ধ নাথাকি বিভিন্ন চৰিত্ৰৰ বাহনৰ মুখাসমূহো (যেনে-বিষ্ণুৰ বাহন গৰুড়, ব্ৰহ্মাৰ বাহন হংস) নিজহাতে তৈয়াৰ কৰি ভাওনাত ব্যৱহাৰ কৰিছিল মুখাৰ ব্যৱহাৰ সাধাৰণতে ভাওনা, ৰাসোৎসৱ আদি উংসৱ সমূহত দেখিবলৈ পোৱা যায় মুখা সাজিবলৈ বাহ, খেৰ, বোকামাটি, গোবৰ আদি ব্যৱহাৰ কৰা হয় প্ৰথমে বাহৰ মিহি তমালেৰে জঁকাটো সাজি লোৱাৰ পিচত তাত খেৰ মেৰিয়াই জঁকাটো থিৰ কৰি লোৱা হয় ইয়াৰ পিচত বোকামাটি, গোবৰ আদি ব্যৱহাৰ কৰি নিদিষ্ট ৰূপ দিয়া হয় মাজুলী চামগুৰি সত্ৰৰ সত্ৰাধিকাৰ কোষকান্ত দেৱগোস্বামীয়ে মাজুলীৰ মুখা শিল্পক প্ৰথমে বিশ্ব দৰবাৰলৈ উলিয়াই আনে   তেওঁ অসমৰ বিভিন্ন ঠাইত, লগতে বহিঃৰাজ্যতো মুখা শিল্পৰ প্ৰদৰ্শনী পাতি এই শিল্পক জনপ্ৰিয় কৰি তোলে অসমৰ মুখা শিল্পলৈ তেওঁ আগবঢ়োৱা অৱদানৰ স্বীকৃতি স্বৰূপে ২০০৩ চনত তেওঁক সংগীত নাটক একাডেমী বঁটা আগবঢ়োৱা হৈছিল 

পৰ্যটন
চামগুৰি সত্ৰ অসমৰ মুখা সংস্কৃতিৰ প্ৰাণকেন্দ্ৰ ইয়াৰ মুখা শিল্পীৰ প্ৰতি আকৃষ্ট হৈ দেশ বিদেশৰ বহু পৰ্যটক আহে নিয়মীয়া ধৰ্মীয় কাম-কাজৰ উপৰিও উল্লেখযোগ্য দিন যেনে মহাপুৰুষ দুজনাৰ তিথি, ৰাসোৎসৱ, জন্মাষ্টমী, ফাকুৱা আদিতো নানা ভক্তৰ সমাগম হয় ইয়াত শ্ৰীমন্ত শংকৰদেৱৰ ভাগৱতৰ এখিলা পাত, খৰম আৰু ঘটি আছে দেশ বিদেশৰ যাদুঘৰত ইয়াৰ মুখা প্ৰদৰ্শিত হোৱাৰ লগতে নতুন দিল্লীত ভাৰতৰ গণতন্ত্ৰ দিৱসৰ পেৰেডটো প্ৰদৰ্শিত হৈছে

অৱস্থান
চামগুৰি সত্ৰ মাজুলী জিলাৰ কমলাবাৰীৰ পৰা ১১ কিঃমিঃ পূবত অৱস্থিত যোৰহাটৰ নিমাতি ঘাটৰ পৰা কমলাবাৰী ঘাটলৈ নিয়মীয়াকৈ ফেৰী চলাচল কৰে ইয়াৰ নিকটতম ৰেল ষ্টেচন হৈছে যোৰহাট ৰেল ষ্টেচন আৰু নিকটৱৰ্তী বিমানবন্দৰ হৈছে ৰৰৈয়া বিমানবন্দৰ

চিত্ৰ ভঁৰাল

তথ্য উৎস

শ্ৰেণী:সত্ৰ
শ্ৰেণী:অসমৰ পৰ্যটনস্থলী
শ্ৰেণী:মাজুলী
চামগুৰি অসমৰ নগাঁও জিলাৰ বাজিয়াগাঁও তহচিলত অৱস্থিত এখন গাঁও নগাঁও জিলা সদৰৰ পৰা প্ৰায় ১৯ কিলোমিটাৰ পূবে আৰু ৰাজ্যৰ ৰাজধানী দিছপুৰৰ পৰা ১৩৩ কিলোমিটাৰ দূৰত্বত অৱস্থিত কলং নদী আৰু দিজু নদী ইয়াৰ কাষেৰে বৈ গৈছে 

অৰ্থনীতি
এই গাঁওখনৰ লোকসকলে খেতি, পশুপালন, ক্ষুদ্ৰ ব্যৱসায় আদি বিভিন্ন বৃত্তিত নিয়োজিত হৈ আছে গাঁওখনৰ নিজা স্থানীয় শাসন ব্যৱস্থা আছে 

ৰাজনীতি
চামগুৰি, চামগুৰি বিধানসভা সমষ্টি আৰু কলিয়াবৰ লোকসভা সমষ্টিৰ অংশ 

জনসংখ্যা
২০১১ চনৰ লোকপিয়ল অনুসৰি সমাগুৰিত মুঠ জনসংখ্যা ১১৪৬জন আৰু ২৫৬টা পৰিয়াল আছে মুঠ জনসংখ্যাৰ ৪৮.৫ মহিলা জনসংখ্যা গাঁওখনৰ সাক্ষৰতাৰ হাৰ ৮৮.৩, মহিলাৰ সাক্ষৰতাৰ হাৰ ৪২.২ গাঁওখনত অনুসূচিত জনজাতি (৩৪.৪) আৰু অনুসূচিত জাতি (১১.২)ৰ জনসংখ্যা যথেষ্ট সমগুৰিত শ্ৰমিক জনসংখ্যা ৩৯.৫ 

উল্লেখ্যযোগ্য ঠাইসমূহ
চামগুৰি আৰু ইয়াৰ আশে-পাশে থকা গাঁওসমূহৰ স্থানীয় জনসাধাৰণৰ শৈক্ষিক আৰু স্বাস্থ্যসেৱাৰ প্ৰয়োজনীয়তা পূৰণ কৰি অঞ্চলটোত কেইবাখনো বিদ্যালয় আৰু স্বাস্থ্য কেন্দ্ৰ স্থাপন কৰা হৈছে 

চামগুৰিৰ কথিত ভাষা অসমীয়া আৰু বাংলা, আৰু স্থানীয় সময় মণ্ডল ভাৰতীয় মানক সময় ( 5:30) সমুদ্ৰপৃষ্ঠৰ পৰা ৭০ মিটাৰ উচ্চতাত অৱস্থিত এই গাঁওখন 

তথ্য সংগ্ৰহ

শ্ৰেণী:অসমৰ গাঁও

বাহ্যিক সংযোগ
চামচুদ্দিন আহমদ শ্বাহ (শাসনকাল ১৪৩৩-১৪৩৬) আছিল বংগৰ এজন শাসক তেওঁ চুলতান জালালউদ্দিন মুহাম্মদ শ্বাহৰ পুত্ৰ পিতৃৰ মৃত্যুৰ পিছত, তেওঁ চৈধ্য বছৰ বয়সত সিংহাসনত বহিল ,   , :     ,    , , : 2011-04-26
চামচুদ্দিন আহমদ শ্বাহৰ কাৰেং150

ইতিহাস
আহমদ শ্বাহে কেৱল তিনি বছৰ শাসন কৰিলে তেওঁৰ শাসনকালত অৰাজক অৱস্থাই বিৰাজ কৰিছিল মুহাম্মদ কাচিম হিন্দু শ্বাহৰ কথা মতে তেওঁ দেউতাকৰ উদাৰ নীতি, ন্যায়বিচাৰ আৰু দানশীলতা আগবঢ়াই লৈ গ'ল তেওঁৰ শাসনকালত নাচিৰুদ্দিন মাহমুদ শ্বাহৰ আগ্ৰাসন হৈছিল পিছলৈ আহমদ শ্বাহৰ শক্তিশালী অভিজাত চাদী খাঁ আৰু নাচিৰ খাঁৰ হাতত ১৪৩৬ত মৃত্যু হ'ল তেওঁৰ মৃত্যুৰ পিছত চাদী খাঁ আৰু নাচিৰ খাঁৰ মাজত বিবাদ হ'ল, আৰু কোনো সিংহাসনলৈ নাহিল ইলিয়াচ শ্বাহীৰ বংশৰ এজন বংশধৰে ১৪৩৭ত নাচিৰউদ্দিন মাহমুদ শ্বাহৰ নাম ধাৰণ কৰি সিংহাসন দখল কৰিলে, .. (.) (2006).   , :   , .211

তথ্য সংগ্ৰহ

শ্ৰেণী:ভাৰতৰ শাসক
চামাদি তিৱাসকলৰ সমাজ সংস্কৃতিত এটি অপৰিহাৰ্য অংগ তিৱা সমাজ আৰু সংস্কৃতিৰ ক্ষেত্ৰখনত চামাদিৰ গুৰুত্ব অসীম প্ৰাচীন কালৰে পৰা তিৱা সকলৰ মাজত চামাদিৰ পৰম্পৰা প্ৰচলিত তিৱা ভাষাৰ 'চামাদি' শব্দটিৰ অৰ্থ 'ডেকাচাং' ডেকাচাং শব্দটি জনজাতীয় সমাজ আৰু সংস্কৃতিক পৰম্পৰাত ইয়াৰ আভিধানিক অৰ্থতকৈ বেছি তাৎপৰ্যপূৰ্ণ 'ডেকাচাং' কেৱল এখন চাং নহয় বা কেৱল ডেকাসকলৰ অৱসৰ বিনোদনৰ এটা গৃহ নহয়, ই এটা বিশেষ অনুষ্ঠান - যাৰ যোগেদি জনজাতীয় লোকসকলে অতি সুপৰিকল্পিতভাৱে সমাজ সংগঠন আৰু পৰিচালনা কৰে তিৱা সমাজৰ যিকোনো সমস্যাৰ স'তে চামাদি তথা ইয়াৰ বিষয়ববীয়াসকল জড়িত গাওঁ এখনৰ সকলো ৰাজহুৱা সমস্যা, দুৰ্যোগ আদিৰ সমাধানত চামাদিৰ বিশেষ ভূমিকা আছে আনহাতে, তিৱা সমাজৰ বহু উৎসৱ-পাৰ্বণ উদযাপনৰ সুপৰিকল্পিত আঁচনি সাধাৰণতে চামাদিৰ বিষয়াসকলৰ জৰিয়তেই কৰা হয়

তিৱা জনগোষ্ঠীৰ চমু পৰিচয়

তিৱাসকল ভাৰতীয় কিৰাত গোষ্ঠীৰ অন্তৰ্গত অন্য প্ৰকাৰে তেওঁলোক ইন্দো-মংগোলীয় নৃগোষ্ঠীয় তেওঁলোক লালুং নামেৰেও পৰিচিত যদিও নিজকে তিৱা বুলি চিনাকি দিবলৈ ভাল পায়
তিৱাসকল অসমৰ আদিম অধিবাসী তিৱা সকলৰ নিজস্ব ভাষা সংস্কৃতি আছে এওঁলোক তিব্বতবৰ্মী গোষ্ঠীৰ লোক এওঁলোকৰ আদি বাসস্থান আছিল তিব্বত মালভূমি গুণাভিৰাম বৰুৱাই অসম বুৰঞ্জীত তিৱা বা লালুং লোকসকলেই অসমৰ আদিম অধিবাসী বুলিছে তেখেতৰ মতে " এই দেশৰ লোক সকলক প্ৰধানকৈ তিনি শ্ৰেণীত ভগাব পাৰি প্ৰথম আৰ্য অৰ্থাৎ আৰ্যাবৰ্ত বা ভাটীৰফালৰ পৰা আহি বাস কৰিছেহি যাৰ ভাষা সংস্কৃতমূলক দ্বিতীয় অনাৰ্য অৰ্থাৎ যিসকল আৰ্য সন্তান নহয়, যি এই দেশত আদিৰে পৰা বসবাস কৰি আছে বা পাছত দেশলৈ আহিছে আৰু যাৰ স্বতন্ত্ৰ ভাষা আছিল বা আছে ইয়াৰ মাজত এই দেশৰ মিকিৰ কছাৰী লালুং আহোম প্ৰভৃতি পৰে তৃতীয় মিশ্ৰ জাতি অৰ্থাৎ আৰ্য আৰু অনাৰ্য জাতিৰ দ্বাৰা উৎপন্ন হোৱা জাতি অধিকাংশ কোচ আৰু চুতীয়া প্ৰভৃতি জাতি ইয়াৰ অন্তৰ্গত " সেই কছাৰীৰ এক উপজাতি লালুং সকল প্ৰায় সমভূমিত থাকে মধ্য অসমৰ ব্ৰহ্মপুত্ৰৰ দক্ষিণপাৰে নগাঁও মৰিগাঁও, কামৰূপৰ দক্ষিণ পূব অঞ্চল, কাৰ্বি আংলং জিলা আদি আৰু মেঘালয়ৰ দাঁতি কাষৰীয়া অঞ্চলে তিৱাসকলৰ আদিভূমি, যি বৰ্তমান লালুং স্বায়ত্ত্ব শাসিত অঞ্চল হিচাপে চিহ্নিতধেমাজি, তিতাবৰ আৰু নাহৰকটীয়াতো তিৱালোকৰ বসতি আছে 

চামাদিৰ নিৰ্মাণ
চামাদি নিৰ্মাণত তিৱাসকলে চাংঘৰ পদ্ধতি ব্যৱহাৰ কৰে ই চাংযুক্ত এটা উদং ঘৰ, ইয়াৰ কোনো বেৰ খোৰ নাথাকে যিখিনি ঠাইত চামাদি নিৰ্মাণ কৰা হয় সেই ঠাইডোখৰ প্ৰথমতে পৰিষ্কাৰ কৰি চাঁচি লৈ গোবৰ পানীৰে লিপি লোৱা হয় সন্ধিয়াপৰত কলপাতত এযোৰ তামোল পাণ আৰু চাউল, তামৰ পইচা এটা দি সেই স্থানত থাপনা পতা হয় থাপনাৰ ওচৰতে 'জু' (সাজপানী) এলোটা আৰু বাঁহৰ সৰু চুঙা কেইটামান ৰখা হয় থাপনাৰ চাউলৰ ওপৰত এটা আঙুঠি আৰু তাৰ ওপৰত কুকুৰাৰ কণী দি থাপিব লাগে ইয়াৰ পিছত শলিতা জ্বলাই লোটাৰ পৰা জু অলপ কলপাতত বাকি দিয়াৰ পিছত তামৰ পইচা দি ফা-মহাদেউ আৰু চাৰিভাই চাৰিকৰাৰ স্তুতি কৰি চামাদি নিৰ্মাণৰ ঠাইটুকুৰা মাগে এনেদৰে পূজা কৰি ৰাতিয়েই তাৰপৰা গুচি আহে পিছদিনা পুৱাই গৈ স্থানডোখৰ নিৰীক্ষণ কৰা হয় তাত যদি বাঘ অথবা চৰাই চিৰিকতিৰ খোজ দেখা পোৱা যায়, তেনেহ'লে সেই ঠাই চামাদি নিৰ্মাণৰ উপযুক্ত হ'য় অন্যথা একে নিয়মেৰে আন ঠাই বাচি ল'ব লাগিব চামাদি ঘৰ সাধাৰণতে গাঁৱৰ সোঁমাজতে সজা হয় তিৱা সকলৰ 'চামাদি'ত তিৰোতা মানুহ উঠাটো নিষিদ্ধ আনকি সৰু সৰু ছোৱালীয়েও কদাপি তাত নুঠে তিৱা সমাজত প্ৰচলিত জনশ্ৰুতিমতে এই চামাদি মহাদেৱ আৰু তেওঁৰ লগৰীয়াসকলৰ অৱসৰ বিনোদনৰ গৃহ আৰু বাসগৃহ, নৃত্যগীতৰ উৎস লগতে মানুহে বাস কৰা আদিম ঘৰৰ নমুনা

তথ্য সংগ্ৰহ

শ্ৰেণী:অসমৰ সংস্কৃতি
চামান নৃত্য () বা হাজাৰ হাতৰ নৃত্য ইণ্ডোনেছিয়াৰ অন্যতম জনপ্ৰিয় নৃত্য ইয়াৰ উৎপত্তি ইণ্ডোনেছিয়াৰ আচেহ্ প্ৰদেশৰ গায়ো লুইছৰ বাসিন্দা গায়ো জনগোষ্ঠীৰ পৰা হৈছে আৰু ইয়াক সাধাৰণতে গুৰুত্বপূৰ্ণ অনুষ্ঠান উদযাপনৰ অংশ হিচাপে পৰিৱেশন কৰা হয় 
ইণ্ডোনেছিয়াৰ বিভিন্ন নৃত্যই দেশখনৰ জাতি-জনগোষ্ঠী আৰু ইয়াৰ সংস্কৃতিৰ বৈচিত্ৰ্যক প্ৰতিফলিত কৰে ইণ্ডোনেছিয়াত ১৩০০ৰো অধিক জনগোষ্ঠী আছে তাৰ ভিতৰৰ গায়ো জনগোষ্ঠীৰ এই চামান নৃত্যৰ বিশেষ বৈশিষ্ট্য হল, ইয়াৰ দ্ৰুত গতিৰ ছন্দ আৰু নৃত্যশিল্পীৰ মাজত সাধাৰণ তাল-মিলৰ সমন্বয় সাধন এই দুটা উপাদান চামান নৃত্যৰ মূল বৈশিষ্ট্য আৰু ইণ্ডোনেছিয়াত চামান নৃত্য বহুলভাৱে পৰিচিত আৰু প্ৰচলিত হোৱাৰ কাৰণসমূহৰ ভিতৰত ই অন্যতম; তদুপৰি ই তুলনামূলকভাৱে শিকিবলৈয়ো সহজ

২০১১ চনৰ ২৪ নৱেম্বৰত ইউনেস্কোৱে আচেহৰ পৰম্পৰাগত চামান নৃত্যক জৰুৰী সুৰক্ষাৰ প্ৰয়োজনীয়তা থকা লুপ্তপ্ৰায় সাংস্কৃতিক ঐতিহ্য হিচাপে আনুষ্ঠানিকভাৱে স্বীকৃতি দিয়ে 

এছিয়ান পৰ্যটন সংস্থা(এছিয়ান্তা)ই ২০১২ চনৰ ২৫ সংখ্যক এছিয়ানা এৱাৰ্ডছ ফৰ এক্সিলেন্সত চামান নৃত্যক এছিয়ান সাংস্কৃতিক সংৰক্ষণৰ শ্ৰেষ্ঠ প্ৰচেষ্টা হিচাপে নিৰ্বাচিত কৰে৷

ব্যুৎপত্তিবিজ্ঞান
চামান শব্দটো আচেহৰ গায়ো অঞ্চলৰ এজন ইছলাম ধৰ্মী মৌলবী শ্বেখ চামানৰ পৰা আহিছে কোৱা হয় যে, ইণ্ডোনেছিয়াৰ আচেহ্ প্ৰদেশৰ গায়ো অঞ্চলত ইছলাম ধৰ্ম প্ৰচাৰৰ বাবে শ্বেখ চামানে এটা নৃত্য পৰম্পৰা গঢ়ি তুলিছিল আৰু তাকেই বৰ্তমান চামান নৃত্য বুলি কোৱা হয়

পৰিভাষা
260পৰ্তুগীজ ঔপনিৱেশিক যুগত চামান নৃত্য
260চামান নৃত্য প্ৰদৰ্শন

এই নৃত্যত কোনো বাদ্যযন্ত্ৰ সংগত কৰা নহয়৷ বিনা বাদ্য পৰিৱেশনেৰে এদল লোকে এই নৃত্য পৰিৱেশন কৰে মূলতঃ এই নৃত্যৰ শিল্পীসকল আছিল একান্তভাৱে পুৰুষ এই নৃত্য পৰিৱেশনত মূল শিল্পীজনে আৰম্ভণিতে কিছুমান আকৰ্ষণীয় লয়লাস কৰি কিছু গীত গায় একোটা চুটি গীত, যিবোৰে চুটি চুটি নৃত্যৰ সূচনা কৰে, যিবোৰ প্ৰায় ১৫ৰ পৰা ২০ মিনিটলৈকে চলিব পাৰে প্ৰত্যেকেই প্ৰকৃতি আৰু উচ্চ মূল্যবোধৰ প্ৰতীক থকা গায়ো মটিফৰ সৈতে এম্ব্ৰয়ডাৰী কৰা কলা সাজ-পোছাক পিন্ধে গীতবোৰ ধৰ্মীয়, ৰোমান্টিক বা হাস্যৰসময়ী হব পাৰে নৃত্যশিল্পীসকলে হাত চাপৰি বজায়, বুকু, উৰু আৰু মাটিত চৰ মাৰে, আঙুলিৰে টিলিকি মাৰে৷ শৰীৰৰ ভংগীমাবোৰ দৈনন্দিন জীৱন আৰু তেওঁলোকৰ প্ৰাকৃতিক পৰিৱেশৰ প্ৰতীক হিচাপে দেখুওৱা হয়

প্ৰদৰ্শন
সাধাৰণ চামান নৃত্য পৰিৱেশন সাধাৰণতে তলত দিয়া ক্ৰিয়া-কলাপৰ দ্বাৰা গঠিত হয়: প্ৰথমতে, নৃত্যশিল্পীসকলে মঞ্চত প্ৰৱেশ কৰি সাধাৰণতে জাপানীসকলে বহাৰ (চেইজাৰ) সমতুল্য ৰূপত বহি তাৰ লগে লগে এটা শাৰী গঠন কৰে তাৰ পিছত গায়কে গান গাবলৈ আৰম্ভ কৰে৷ আৰম্ভণিৰ গীতৰ কথাবোৰে সাধাৰণতে গায়ো সংস্কৃতিৰ সাধাৰণ বৈশিষ্ট্যসমূহ মধ্যমীয়া গতিৰে প্ৰকাশ কৰিবলৈ ধৰে তাৰ পিছত নৃত্যশিল্পীসকলে গীতৰ গতিবিধি অনুসৰণ কৰি ছন্দময়ভাৱে হাত লৰচৰ কৰিবলৈ আৰম্ভ কৰে ক্ৰমে নৃত্যৰ সময় আগবাঢ়ি যোৱাৰ লগে লগে শিল্পীসকলৰ বাহু, মূৰ আৰু শৰীৰৰ ওপৰৰ অংশৰ সৈতেও গতিবিধিসমূহ বিয়পি যায় নৃত্যৰ গতি লাহে লাহে দ্ৰুত হৈ পৰে আৰু তেনে অৱস্থাত বহা আসনৰ অৱস্থান সলনি হৈ পৰিব পাৰে নৃত্যৰ মূল উপাদানটো হল, প্ৰতিজন নৃত্য-শিল্পীয়ে একে সময়তে সমন্বয় সাধন কৰিব লাগিব, যাৰ ফলত এক সমজাতীয়, অবিৰত, গতিৰ ৰেখা সৃষ্টি হয় যিটোক প্ৰায়ে চামান নৃত্যৰ সংজ্ঞায়িত বৈশিষ্ট্য হিচাপে বৰ্ণনা কৰা হয় এই নৃত্যটো বিশেষভাবে উল্লেখযোগ্য কৰি তোলাৰ কথাটো হল, গায়ো লুইছৰ পৰা অহা এই মূল চামান নৃত্যটোৰ লগত কোনো বাদ্যযন্ত্ৰ সংগত কৰা নহয়

তথ্য সূ্ত্ৰ

শ্ৰেণী:ইণ্ডোনেছিয়াৰ সংস্কৃতি
শ্ৰেণী:লোক-নৃত্য
চামি মুৰ্মু (জন্ম প্ৰায় ১৯৭৩) এগৰাকী ভাৰতীয় পৰিৱেশ কৰ্মী আৰু ভাৰতত গছপুলি ৰোপণৰ বাবে পৰিচিত ২০১৯ চনত নাৰী শক্তিৰ সন্মান লাভ কৰালৈকে ভাৰতত ২৫ লাখ গছপুলি ৰোপণ কৰিছিল

জীৱনী
মুৰ্মুৰ জন্ম হৈছিল প্ৰায় ১৯৭৩ চনত  তেওঁৰ ঘৰ চেৰাইকেলা খাৰছাৱান জিলাৰ ৰাজনগৰ ব্লকৰ বগৰাইছাই গাঁৱত
প্ৰায় ১৯৯৬ চনত মুৰ্মুই গছপুলি ৰোপণ কৰিবলৈ আৰম্ভ কৰে পিছৰ ২৪ বছৰত তেওঁ ২৫ লাখ গছ ৰোপণৰ সৈতে জড়িত হৈ পৰিল এই গছবোৰ তেওঁৰ গাঁৱৰ চাৰিওফালে থকা গছপুলি যিবোৰ "মাফিয়াই" কাটি পেলোৱা গছবোৰৰ ঠাইত ৰোৱা হৈছে নক্সালবাদীৰ অসুবিধাৰ মাজতো তেওঁ কাম কৰি আছে ৷ ২০২০ চনত তেওঁ সহযোগী মহিলা বাগৰাইছাই নামৰ এটা সংস্থাৰ সম্পাদিকা আছিল, ইয়াৰ ৩,০০০ সদস্য আছে

২০২০ চনত নাৰী শক্তি পুৰস্কাৰ গ্ৰহণৰ পিছত মুৰ্মু

২০২০ চনৰ মাৰ্চ মাহত আন্তঃৰাষ্ট্ৰীয় নাৰী দিৱসত মুৰ্মু নতুন দিল্লীত আছিল য'ত ৰাষ্ট্ৰপতি কোবিন্দে বাৰটা নাৰী শক্তিপুৰস্কাৰ বঁটা প্ৰদান কৰিছিল আৰু নিৰ্বাচিতসকলৰ ভিতৰত মুৰ্মু অন্যতম আছিল সেই মাহৰ শেষৰ ফালে মুৰ্মুৱে ঘোষণা কৰে যে তেওঁ আৰু যমুনা টুডু ঝাৰখণ্ডৰ বনাঞ্চল ৰক্ষাৰ বাবে একত্ৰিত হব সংবাদ মাধ্যমত তেওঁলোকক "দ্য লেডী টাৰ্জানছ" বুলি কোৱা হৈছিল যমুনা টুডাৰ সংগঠনত ৩০০ জন সদস্য আছে আৰু তেওঁলোকে একেলগে অধিক সহযোগিতা বিচাৰি পোৱাৰ আশা কৰিছে

বঁটা
ইন্দিৰা প্ৰিয়াদৰ্শিনী বৃক্ষমিত্ৰ বঁটা, ১৯৯৬
নাৰী শক্তি পুৰস্কাৰ, ২০১৯
পদ্মশ্ৰী, ২০২৪

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:চাঁওতালি ব্যক্তি
চামুণ্ডা () বা চামুণ্ডেশ্বৰী বা চামুণ্ডী হৈছে চণ্ডীৰূপী পাৰ্বতীৰ এক বিকট ৰূপ তেওঁ সপ্তমাতৃকাসকলৰ অন্যতম .72

চামুণ্ডা পাৰ্বতীৰ সহায়কাৰী চৌষষ্ঠী বা একাশীগৰাকী তান্ত্ৰিক দেৱী যোগিনীসকলৰো অন্যতম .114 চামুণ্ডা নামটো তেওঁ বধ কৰা চণ্ড আৰু মুণ্ড নামৰ দুই অসুৰৰ নামৰ সমষ্টি পাৰ্বতীৰ আন এক বিকট ৰূপ কালীৰ সৈতে চামুণ্ডাৰ ওচৰ সম্পৰ্ক আছে তেওঁক সততে পাৰ্বতী, কালী বা দুৰ্গাৰ সৈতে চিহ্নিত কৰা হয়

চামুণ্ডাক শ্মশানস্থলী অথবা ডিমৰুৰ গছত চিত্ৰিত কৰা হয় জীৱ-জন্তুৰ বলি-বিধান আৰু সুৰাৰে দেৱীৰ উপাসনা কৰা হয় প্ৰাচীন কালত চামুণ্ডাৰ প্ৰতি নৰবলিও যচা হৈছিল বৰ্তমান শৈৱ আৰু বৈষ্ণৱ পন্থাৰ প্ৰভাৱত বলি-বিধান কমি অহা দেখা যায়

ব্যুৎপত্তি
ৰামকৃষ্ণ গোপাল ভাণ্ডাৰকাৰৰ মতে চামুণ্ডা মূলতঃ এগৰাকী জনজাতীয় দেৱী মধ্য ভাৰতৰ বিন্ধ্য পৰ্বত নিবাসী জনজাতীয় লোকসকলে চামুণ্ডাৰ উপাসনা কৰিছিল এই লোকসকলে দেৱীক জীৱ-জন্তু আৰু নৰবলিৰ উপৰিও নিচাযুক্ত পানীয় যাচিছিল হিন্দু ধৰ্মৰ সৈতে চামিল হোৱাৰ পিছতো উপাসনাৰ এই পদ্ধতি চামুণ্ডাৰ তান্ত্ৰিক অৰ্চনাত ৰৈ যায় চামুণ্ডাৰ বিকট ৰূপৰ সন্দৰ্ভত ভাণ্ডাৰকাৰে মত প্ৰকাশ কৰে যে চামুণ্ডা সততে বৈদিক যুগৰ ৰুদ্ৰ বা অগ্নিৰ সৈতে জড়িত হোৱাটোৱেই ইয়াৰ মুখ্য কাৰণ        . , .205,  1995,   ,  আন কিছু পণ্ডিতেও এই ক্ষেত্ৰত ভাণ্ডাৰকাৰৰ সৈতে সহমত প্ৰকাশ কৰে .174

চিত্ৰন
দিল্লী সংগ্ৰহালয়ত থকা ১১-১২ শতিকাৰ চামুণ্ডা দশভূজা চামুণ্ডাই মুণ্ডমালা পৰিধান কৰি এক শৱদেহৰ ওপৰত আসন গ্ৰহণ কৰিছে381381
মেঘ বা ৰক্তবৰ্ণ চামুণ্ডাক এক মুণ্ডমালা পৰিধান কৰা অৱস্থাত চিত্ৰিত কৰা হয় তেওঁক চতুৰ্ভূজা, অষ্টভূজা, দশভূজা বা দ্বাদশভূজা হিচাপে ডম্বৰু, ত্ৰিশূল, তৰোৱাল, সৰ্প, খটভংগ, বজ্ৰ, ছিন্ন মুণ্ড, ৰক্তৰে পৰিপূৰ্ণ পানপাত্ৰ বা কপালা ধাৰণ কৰি এক শৱদেহ বা প্ৰেত অথবা পৰাজিত এক দানৱৰ ওপৰত অৱস্থান কৰা ৰূপত চিত্ৰায়িত কৰা হয় হাড়-মূৰ আৰু সৰ্প তেওঁৰ অংগ ভূষণ তেওঁ জপমালাও পৰিধান কৰে শিৰোস্ত্ৰাণ হিচাপে চামুণ্ডাই সৰ্প অথবা লাওখোলা পিন্ধে তেওঁৰ শিৰত অৰ্ধচন্দ্ৰও দেখা যায়:
  . 147, 156.     ,  8.11-20
 
 
 ",      ,   (1989.121)".     .  :     , 2000. :..071989.121. ( 2006)
 , .106109. "      ,   .      1997        .      . 1 (1997)            - ." চামুণ্ডাৰ চকুহাল জ্বলন্ত আৰু অশুভ আত্মাসমূহ তেওঁৰ সংগী .147 কঙ্কাল বা ভূত আৰু শিয়াল আদি জন্তু তেওঁৰ চাৰিওকাষে বিৰাজমান আৰু এইসমূহে দেৱীয়ে অৱস্থান কৰা শৱদেহৰ মাংস ভক্ষণ কৰি থাকে কেতিয়াবা এই সংগীসমূহে ছিন্ন মুণ্ড বা কপালাৰ পৰা নিগৰি পৰা ৰক্ত পান কৰি থকা দেখা যায় এই কথাই সূচায় যে চামুণ্ডাই পৰাজিত শত্ৰুৰ ৰক্তপান কৰে ৰক্তপান কৰাৰ এই বৈশিষ্ট্য সকলো মাতৃকাৰে থকাৰ লগতে চামুণ্ডা এই ক্ষেত্ৰত বিশেষভাৱে উল্লেখযোগ্য কেতিয়াবা তেওঁক এটা ফেঁচাৰ পিঠিতো আসনৰত অৱস্থাত দেখা যায়

হিন্দুধৰ্মৰ দেৱীসকলৰ সচৰাচৰ দেখা পোৱা পূৰ্ণাংগ স্তনযুগল আৰু সুন্দৰ মুখাৱয়বৰ বিপৰীতে চামুণ্ডাৰ ৰূপে বাৰ্ধক্য, মৃত্যু, পচন আৰু ধ্বংসকে চিহ্নিত কৰে .94 চামুণ্ডাক কালীৰে এক স্বৰূপ বুলি ধৰা হয় যি বাৰ্ধক্য আৰু মৃত্যুক সূচায় তেওঁ এক ভয়লগা বৃদ্ধাৰ ৰূপ লৈ ভয় আৰু আতংকৰ সঞ্চাৰ কৰে:.--.13.:.--..

আখ্যানসমূহ
হিন্দু কিংবদন্তি অনুসৰি দেৱী কৌশিকীৰ ভ্ৰুৰ পৰা চণ্ডিকা জয়াসুন্দৰা হিচাপে চামুণ্ডাৰ উৎপত্তি হয় আৰু তেওঁক অসুৰৰাজ শুম্ভ আৰু নিকুম্ভৰ সেনাপতি চণ্ড আৰু মুণ্ডক বধ কৰাৰ দায়িত্ব দিয়া হয় এক তয়াময়া যুঁজৰ অন্তত চণ্ড-মুণ্ডক চামুণ্ডাই বধ কৰে

তথ্য সংগ্ৰহ

শ্ৰেণী:হিন্দু দেৱী
চামেলি ()  ২০০৪ চনৰ সুধীৰ মিশ্ৰৰ পৰিচালনাত নিৰ্মিত ভাৰতীয় হিন্দী ভাষাৰ এখন ছবি এগৰাকী বেশ্যা আৰু এজন বিনিয়োগকাৰী বেংকাৰে একেলগে এৰাতি কটোৱাৰ ঘটনাক্ৰমক কেন্দ্ৰ কৰি কাহিনীটো গঢ় লৈ উঠিছে ইয়াত কৰীনা কাপুৰ আৰু ৰাহুল বসুৱে অভিনয় কৰিছে বিয়াৰ পিছত অৱসৰ লোৱাৰ পূৰ্বেএইখন আছিল ৰিংকি খান্নাৰ শেষ ছবি

তেলেগু ভাষাত জাবিলাম্মা (২০০৮) নামেৰে ছবিখন পুনৰ নিৰ্মাণ কৰা হয়, যত নৱনীত কৌৰ আৰু ৰাজীৱ কনাকলাই অভিনয় কৰিছিল
প্লট
অমন কাপুৰ এজন ধনী বিনিয়োগকাৰী বেংকাৰ, যাৰ গৰ্ভৱতী পত্নী নেহাই এদশকৰো অধিক পূৰ্বে গাড়ী দুৰ্ঘটনাত নিহত হৈছিল এই ঘটনাই তেওঁক হতাশ আৰু অকলশৰীয়া কৰি তুলিছিল সামাজিক অনুষ্ঠানত অংশগ্ৰহণ কৰিবলৈ বাধ্য হৈ তেওঁ অনিচ্ছা সত্ত্বেও পাৰ্টি আয়োজন কৰে ধুমুহা বতৰে অমনক উদ্বিগ্ন কৰি তুলে আৰু ঘৰলৈ যোৱাৰ সিদ্ধান্ত লয় গাড়ী চলাই থকা অৱস্থাত বানপানীৰে ভৰা পথত তেওঁৰ গাড়ীখন বিকল হৈ পৰে আৰু তেওঁৰ ফোনটোৰ বেটাৰীৰ চাৰ্জ নাইকীয়া হৈ যায় তেওঁ এটা আলিবাটত আশ্ৰয় লয়, যত তেওঁ চামেলি নামৰ ৰাস্তাৰ স্মাৰ্ট বেশ্যাক লগ পায়, কাহিনীটো সংঘটিত হয় এটা আন্ধাৰ, বৰষুণৰ ধুমুহাময় ৰাতি এনেকৈয়ে কাহিনী আগবাঢ়ে
নিৰ্মাণ
প্ৰথমে অভিনেত্ৰী অমিষা পেটেলক চামেলিৰ অফাৰ দিয়া হৈছিল কিন্তু তেওঁ ছবিখন কৰিবলৈ অস্বীকাৰ কৰে তেওঁ কয় যে এগৰাকী বেশ্যাৰ চৰিত্ৰত তেওঁৰ চৰিত্ৰ মিল নাখায়'' পিছত এই চৰিত্ৰটো কৰীনা কাপুৰক দিয়া হয় আৰু এইখন তেওঁৰ কেৰিয়াৰৰ এক টাৰ্নিং পইণ্ট হিচাপে পৰিগণিত হয় ২০০৩ চনৰ আগষ্ট মাহত ছবিখনৰ নিৰ্মাণ আৰম্ভ হয় ২০০৩ চনৰ ২৮ আগষ্টত ছবিখনৰ পৰিচালক অনন্ত বালানীৰ মৃত্যু হয় ছবিখন প্ৰায় বন্ধই হৈ গৈছিল পিছত প্ৰীতিশ নন্দীয়ে সুধীৰ মিশ্ৰক ছবিখনৰ পৰিচালনাৰ বাবে ফোন কৰে মিশ্ৰই ছবিখন বেলেগ চিত্ৰনাট্যৰে সম্পূৰ্ণ কৰিছিল
তথ্য সংগ্ৰহ

বাহ্যিক সংযোগ
 
 
শ্ৰেণী:হিন্দী চলচ্চিত্ৰ
শ্ৰেণী:২০০৪ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
চামেলী দেৱী জৈন  (, ১৯২৮১৯৮৩) এগৰাকী ভাৰতীয় স্বাধীনতা সংগ্ৰামী, সাংবাদিক, মহিলাৰ অধিকাৰৰ পোষকতা কৰা অসাধাৰন মহিলা ভাৰতৰ স্বাধীনতা আন্দোলনত তেওঁ উল্লেখযোগ্য ভূমিকা পালন কৰিছিল আৰু পিছলৈ ভাৰতৰ অন্যতম অগ্ৰণী মহিলা সাংবাদিক হিচাপে পৰিগণিত হৈছিল

প্ৰাৰম্ভিক জীৱন
উত্তৰ প্ৰদেশৰ আলিগড়ত জন্মগ্ৰহণ কৰা চামেলী দেৱী ভাৰতৰ স্বাধীনতাৰ সংগ্ৰামৰ দ্বাৰা গভীৰভাৱে প্ৰভাৱিত হৈছিল 

কৰ্মজীৱন
কম বয়সতে স্বাধীনতা আন্দোলনত যোগদান কৰি ব্ৰিটিছ ঔপনিৱেশিক শাসনৰ বিৰুদ্ধে বিভিন্ন প্ৰতিবাদ আৰু অভিযানত সক্ৰিয়ভাৱে অংশগ্ৰহণ কৰিছিল

ভাৰতে স্বাধীনতা লাভ কৰাৰ পিছত তেওঁ সাংবাদিকতাৰ প্ৰতি মনোযোগ দিয়ে ভাৰতৰ অন্যতম আগশাৰীৰ বাতৰি কাকত হিন্দুস্তান টাইমছৰ সাংবাদিক হিচাপে কৰ্মজীৱন আৰম্ভ কৰিছিল পিছলৈ তেওঁ মহিলা আলোচনী ফেমিনাৰ সম্পাদক হিচাপে কাম কৰে

নিৰ্ভীক প্ৰতিবেদন আৰু সামাজিক ন্যায়ৰ প্ৰতি দায়বদ্ধতাৰ বাবে তেওঁ পৰিচিত আছিল মহিলাৰ অধিকাৰ, দৰিদ্ৰতা, ৰাজনৈতিক দুৰ্নীতিকে ধৰি বহুতো বিষয় সামৰি লৈছিল তেওঁৰ সাংবাদিকতাৰ সততা, মমতা আৰু সত্যৰ প্ৰতি সমৰ্পিততাই চিহ্নিত কৰিছিল

সাংবাদিকতা আৰু মহিলা সবলীকৰণৰ ক্ষেত্ৰত তেওঁৰ অৱদানৰ স্বীকৃতি স্বৰূপে তেওঁক পদ্মভূষণ বঁটা প্ৰদান কৰা হয়, ১৯৮২ চনত

উত্তৰাধিকাৰ
তেওঁৰ উত্তৰাধিকাৰী অব্যাহত আছে চামেলী দেৱী জৈন বঁটাৰ জৰিয়তে যি সকল অসাধাৰণ মহিলা সাংবাদিকে নিজৰ কামত সামাজিক চিন্তা, নিষ্ঠা, সাহস, আৰু মমতা প্ৰদৰ্শন কৰে তেওঁলোকক এই বঁটাৰ যৰিয়তে সন্মান জনোৱা হয় ১৯৮০ চনত দ্য মিডিয়া ফাউণ্ডেচনে স্থাপন কৰা এই বঁটাৰ জৰিয়তে সাংবাদিকতাত বিশেষকৈ গ্ৰাম্য অঞ্চলৰ বা আঞ্চলিক ভাৰতীয় ভাষাত কাম কৰা মহিলাসকলৰ অৱদানক উদযাপন কৰি এই বঁটা প্ৰদান কৰা হয়

তথ্যসূত্ৰ
চাম্বা দশমী () হৈছে উৰিষ্যা, ভাৰতৰ এটি বাছকবনীয়া উৎসৱ পুহ মাহৰ (ডিচেম্বৰ-জানুৱাৰী) শুক্ল পক্ষৰ দশম দিনা এই উৎসৱ পালন কৰা হয় নতুবা পুহ মাহত চন্দ্ৰৰ বৰ্ধনকালত এই উৎসৱ উদযাপিত হয় উৎসৱটিয়ে স্থানীয় উৰিয়া বৰ্ষপুঞ্জী অনুসৰণ কৰে উৰিষ্যাৰ পূব অঞ্চলত সাধাৰণতে এই উৎসৱ পালিত হয়

পৰম্পৰা
জনশ্ৰুতি মতে, চাম্বা হৈছে শ্ৰীকৃষ্ণৰ পুত্ৰ চাম্বা কুষ্ঠৰোগত আক্ৰান্ত হৈছিল আৰু বাৰ বছৰীয়া তপস্যাৰ অন্তত সূৰ্য দেৱৰ কৃপাত তেওঁ ৰোগমুক্ত হয় তেওঁ কোনাৰ্কৰ সমীপত তপ কৰিছিল সেইটো দিনতেই, মাতৃসকলে তেওঁলোকৰ পুত্ৰৰ মংগল কামনা কৰি সূৰ্য দেৱক স্তুতি কৰে

ৰীতি-নীতি
চাম্বা দশমীৰ দিনা, ঘৰৰ মহিলাগৰাকী সূৰ্যোদয়ৰ পূৰ্বতেই উঠে স্নান কৰাৰ পাছত তেওঁলোকে খিচিৰি, উৰিয়া পুৰি আৰু ঘাড়ঘৰিয়া তৰকাৰী প্ৰস্তুত কৰে আৰু এইসমূহ তেওঁলোকে সূৰ্যোদয়ৰ সময়ত সূৰ্যদেৱলৈ উছৰ্গা কৰে ঘৰৰ প্ৰতিগৰাকী সদস্যৰ বাবে (বিশেষকৈ সন্তানৰ বাবে) প্ৰস্তুত কৰা ভিন্ন ব্যঞ্জন এবিধ এবিধকৈ সূৰ্য দেৱলৈ উছৰ্গা কৰা হয় সূৰ্য দেৱলৈ এই নৈবেদ্য আগবঢ়োৱাৰ পাছত মহিলাসকলে বিভিন্নধৰণৰ কেক বা পিঠা প্ৰস্তুত কৰে তাৰ ভিতৰত মাণ্ডা পিঠা, কাকাৰা পিঠা, পোড়া পিঠা, মিঠা দৈ, ৰসগোল্লা, খিৰি আদি প্ৰধান

দুপৰ বেলা, পানৰ সৈতে এবাটী হালধিমিশ্ৰিত পানী চানুৰা মোলালৈ লৈ যোৱা হয় 'চানোৰা মোলা' হৈছে সৰু এটা মন্দিৰৰ দৰে, যাৰ ওপৰত তুলসী থাকে প্ৰস্তুত কৰা আটাইবোৰ খাদ্যসামগ্ৰী প্লেটত পৰিৱেশন কৰা হয় ঘৰৰ মহিলাসকলে হালধি পানীৰ বাটীটোৰ মাজেৰে সূৰ্যদেৱতালৈ চায় আৰু আটাইবোৰ খাদ্য সূৰ্য দেৱতালৈ উছৰ্গা কৰে তাৰপিছত তেওঁলোকে চাম্বা দশমী ব্ৰত কথা পঢ়ে আৰু পৰিয়ালৰ সকলোৰে মংগল কামনা কৰে

সন্ধ্যা পৰত, চাম্বা দশমী আৰু এটা পূজা পালন কৰা হয় ইয়াক কোৱা হয় মহাকাল পূজা ইয়াত বুদ্ধ চাকুলী যমৰাজলৈ উছৰ্গা কৰা হয়

তথ্যসূত্ৰ

শ্ৰেণী:ভাৰতৰ উৎসৱসমূহ
শ্ৰেণী:হিন্দুধৰ্মৰ উৎসৱসমূহ
চাম্বা হৈছে এটা বহল সংগীত ধাৰা, যি ব্ৰাজিলৰ আফ্ৰ-ব্ৰাজিলিয়ান সম্প্ৰদায়ৰ পৰা বাহিয়া অঞ্চলত ঊনবিংশ শতিকাৰ অন্তিম আৰু বিংশ শতিকাৰ আৰম্ভণিত উৎপত্তি হোৱা একাধিক সংগীত ধাৰা বা ৰিদমৰ এক মিলিত ৰূপ 

এইটো বহু ৰূপত ব্যৱহৃত শব্দ  যেনে চাম্বা উৰবানো কাৰিঅ'কা (নগৰীয়া কাৰিঅ'কা চাম্বা), চাম্বা দে ৰোদা (গাঁওলীয়া চাম্বা), আদি, যিবোৰ ৰিঅ' ডি জানেইৰো আৰু বাহিয়াত বিকাশ লাভ কৰিছিল 

চাম্বাৰ মূল উৎপত্তি ব্ৰাজিলীয় লোক-ঐতিহ্যৰ সৈতে জড়িত, বিশেষকৈ উপনিবেশিক আৰু সম্ৰাজ্যিক যুগৰ "প্ৰচীন গ্ৰাম্য চাম্বা"ৰ সৈতে ইয়াক ব্ৰাজিলৰ অন্যতম সাংস্কৃতিক পৰিচয় আৰু ৰাষ্ট্ৰীয় প্ৰতীক হিচাপে গণ্য কৰা হয়

"চাম্বা" শব্দটো ১৯ শতিকাৰ পৰা পৰ্তুগীজ ভাষাত "জনপ্ৰিয় নৃত্য"ৰ অৰ্থত ব্যৱহৃত হৈছিল ইয়াৰ মান বাঢ়ি গৈ বাটুকে সদৃশ বৃত্ত নৃত্য, নৃত্যশৈলী, আৰু সংগীত ধাৰালৈ পৰ্যায়ক্ৰমে পৰিণত হয় 

সাংগীতিক ধাৰা হিচাপে ইয়াৰ পথচলা আৰম্ভ হৈছিল ১৯১০ চনত, আৰু ১৯১৭ চনত মুক্তিপ্ৰাপ্ত " " নামৰ গীতক ইয়াৰ প্ৰথম স্তম্ভ হিচাপে গণ্য কৰা হয় যদিও ইয়াক "চাম্বা" বোলা হৈছিল, সংগীতৰ দিশৰ পৰা ই মাস্কিশেৰ সৈতে অধিক সাদৃশ্যপূৰ্ণ আছিল

১৯২০-চনৰ শেষত এস্তাচিও, ৰিঅ' অঞ্চলত চাম্বাই আধুনিক সংগীতধাৰাৰ ৰূপ লয় ইয়াৰ ছন্দ, সুৰ আৰু বিষয়বস্তুত পৰিৱৰ্তন ঘটে, যাৰ ফলত "বাটুকাডা" ৰিদম, দ্ৰুত তালে গীত আৰু দীঘল নোটৰ ব্যৱহাৰ দেখা যায় 

এস্তাচিঅ'ৰ চাম্বাই গীতৰ সংগঠনতো নতুনতা আনে  গীতৰ সুৰ আৰু লিৰিকছ দুয়ো ভাগে ভাগ কৰি "প্ৰথম অংশ" আৰু "দ্বিতীয় অংশ" ৰূপে গঠন কৰে 

এই ৰূপান্তৰৰ প্ৰচেষ্টাত চাম্বা বিদ্যালয় আৰু ব্ৰাজিলৰ ৰেডিঅ'ই দ্ৰুত প্ৰচাৰ আৰু লোকপ্ৰিয়তাৰ ক্ষেত্ৰত গুৰুত্বপূৰ্ণ ভূমিকা পালন কৰে

এই ধৰণে চাম্বা ব্ৰাজিলৰ পৰিচয়ত প্ৰধান প্ৰতীক হিচাপে স্থান লাভ কৰে

এজন কালচাৰেল আইকন হিচাপে ছাম্বাই উচ্চবৰ্গীয় লোকৰ সমৰ্থনো লাভ কৰে, যদিও আৰম্ভণিতে ই আফ্ৰ-ব্ৰাজিলিয়ান আৰু শ্ৰমিকশ্ৰেণীৰ সংগীত হিচাপে উপেক্ষা কৰা হৈছিল

এই "এস্তাচিও মডেল"ই একেখন সময়তে চাম্বাৰ নতুন উপশাখাসমূহৰ জন্মৰো বাট মুকলি কৰি দিয়ে 

বিশেষকৈ "সোণালী যুগ" বুলি খ্যাত সময়ছোৱাত চাম্বাই বহু শাখালৈ বিস্তাৰ লাভ কৰে  বোছা নোভা, পাগোডে, পাৰ্তিদো আল্তো, চাম্বা দে ব্ৰেক, চাম্বা-কান্সাঁও, চাম্বা-দে-এনহেদো, চাম্বা দে তেৰেইৰো আদি 

কিছুমান নাম অতি সঠিক  আন কেইটামান অস্পষ্ট, যেনে "চাম্বা দু বাৰুলিয়ো" (ৰৈচাবাজ ছাম্বা), "চাম্বা এপিস্তোলাৰ" (চিঠিৰ চাম্বা) বা "চাম্বা ফনেটিকো" (ধ্বনিমূলক চাম্বা) কিছুমান ৰীতিৰ নাম উপহাসমূলক  যেনে "চাম্বালাদা", "চাম্বোলেৰো", বা "চাম্বাও জইয়া" 

আধুনিক চাম্বা সাধাৰণতে চূড়ান্ত বিটত গোৱা হয়, য'ত বাটুকাডা ৰিদম আৰু কোৰাচ গীতৰ ব্যৱহাৰ থাকে 

পাৰম্পৰিক বাদ্যযন্ত্ৰৰ ভিতৰত পাণ্ডেইৰো, কুইকা, তাম্বোৰিম, গান্জা, আৰু চুৰ্দো থাকে সংগত দিবলৈ কাভাকুইনো আৰু ক্লাছিকেল গীটাৰৰ দৰে বাদ্যযন্ত্ৰ ব্যৱহৃত হয়, যাৰ অনুপ্ৰেৰণা চোৰো সংগীতৰ পৰা আহে

২০০৫ চনত -ই "চাম্বা দে ৰোদা"ক মানৱজাতিৰ অমূৰ্ত সাংস্কৃতিক ঐতিহ্য হিচাপে স্বীকৃতি দিয়ে, আৰু ২০০৭ চনত ব্ৰাজিলৰ জাতীয় ঐতিহ্য সংস্থাই "কাৰিঅকা চাম্বা" আৰু তাৰ তিনি শাখা  চাম্বা দে তেৰেইৰো, পাৰ্তিদো আল্তো আৰু চাম্বা দে এঁহেদোক সাংস্কৃতিক ঐতিহ্য হিচাপে ঘোষণা কৰে

 উৎস 

 বহিঃসংযোগ 
  পৃষ্ঠাত   

শ্ৰেণী:বিনোদন
শ্ৰেণী:কলা
শ্ৰেণী:সংগীত
200চায়না ৩ লিচু

চায়না ৩  হৈছে বাংলাদেশ, আৰু চীন অঞ্চলত উৎপাদিত হোৱা এক প্ৰকাৰৰ লিচু জাত ইয়াৰ বৈজ্ঞানিক নাম হৈছে   ই  পৰিয়ালৰ অন্তৰ্গত  গণৰ এটা প্ৰজাতি চায়না ৩ লিচুৰ কিছুমান বিশেষ বৈশিষ্ট আছে, বিশেষকৈ ইয়াৰ আকাৰ আৰু ইয়াত থকা কাৰ্বহাইড্ৰেটৰ মাত্ৰাই ইয়াক অন্য লিচুতকৈ পৃথক কৰি তুলিছে ৰসাল ১.৫-২.০ ইঞ্চি ব্যাস বিশিষ্ট ফল গা গছ প্ৰায় ১৫-১৮ ফুট উচ্চতা বিশিষ্ট হয়

লিচুৰ বিভিন্ন প্ৰকাৰবোৰৰ ভিতৰত চায়না ৩ সৰ্বোৎকৃষ্ট প্ৰকাৰ দক্ষিণ এছিয়াৰ প্ৰায় প্ৰতিখন অঞ্চলত লিচু হয়, যদিও বাংলাদেশ, আৰু চীনে এ জাতেৰ লিচু সৰ্বাধিক উৎপাদন কৰা হয় কোনোধৰণৰ কৃত্ৰিম ৰসায়ন প্ৰয়োগ নকৰাকৈ সম্পূৰ্ণ জৈৱিক প্ৰক্ৰিয়াৰে উৎপাদিত এই লিচু বিদেশলৈও ৰপ্তানি কৰা হয়

তথ্য সংগ্ৰহ

বাহ্যিক সংযোগ

 আনুষ্ঠানিক ৱেবচাইট 
 বাংলাদেশৰ লিচু উৎপাদন

শ্ৰেণী: লিচু

শ্ৰেণী: ফল
শ্ৰেণী: বাংলাদেশ ভৌগোলিক স্বীকৃতি
চায়াকা মুৰাটা ( , ; জন্ম:১৪ আগষ্ট, ১৯৭৯) বা মুৰাটা চায়াকা এগৰাকী জাপানী সাহিত্যিক তেওঁ সাহিত্যৰ বাবে নতুন লেখকক প্ৰদান কৰা গুঞ্জ বঁটা, নমা সাহিত্য বঁটা, মিছিমা অকিঅ প্ৰাইজ আৰু আকুটাগৱা প্ৰাইজ লাভ কৰিছে

জীৱনপঞ্জী
১৯৭৯ চনত জাপানৰ চিবা প্ৰিফেকচাৰৰ ইনজাইত মুৰাটাৰ জন্ম হৈছিল সৰুতে প্ৰায়ে তেওঁ তেওঁৰ ককায়েক আৰু মাকৰ পৰা ধাৰলৈ লৈ বিজ্ঞানৰ কল্পকাহিনী আৰু ৰহস্য উপন্যাস পঢ়িছিল, আৰু প্ৰাথমিক বিদ্যালয়ৰ চতুৰ্থ শ্ৰেণীত নিজ হাতে এখন উপন্যাস লিখিবলৈ চেষ্টা কৰিছিল জীয়েকক উৎসাহিত কৰিবলৈ মাকে লিখিবলৈ বুলি তেওঁক এটা ৱৰ্ড প্ৰচেছৰ কিনি দিছিল  মুৰাটাই ইনজাইত মাধ্যমিক বিদ্যালয়ৰ শিক্ষা সম্পূৰ্ণ কৰাৰ পিছত, তেওঁৰ পৰিয়ালটো টকিঅলৈ যায়, যত তেওঁ কাচিৱা হাইস্কুলৰপৰা স্নাতক ডিগ্ৰী লাভ কৰে তেওঁ তামাগৱা বিশ্ববিদ্যালয়ত পঢ়িছিল কাচিৱা হাইস্কুল
 
তেওঁৰ প্ৰথমখন উপন্যাস জ্যুন্যু (ব্ৰেষ্টফিডিং)এ নতুন লেখকক প্ৰদান কৰা গুঞ্জ প্ৰাইজ লাভ কৰিছিল ২০১৩ চনত -   ,      (অফ বনচ্, অফ বডি হিট, অফ হোৱাইটনিং চিটি)ৰ বাবে তেওঁ মিছিমা অকিঅ  বঁটা আৰু ২০১৪ চনত চেঞ্চ অৱ জেণ্ডাৰ এৱাৰ্ড নামে এটি বিশেষ বঁটা লাভ কৰে ২০১৬ চনত তেওঁৰ দশম উপন্যাস কমবিনি নিনজেন-এ সন্মানীয় আকুটাগৱা বঁটা লাভ কৰে  আৰু সেই বৰ্ষতে ভগ আলোচনীৰ জাপান সংস্কৰণত বছৰটোৰ মহিলা ৰূপে তেওঁৰ নাম উল্লেখ হয় জাপানত কমবিনি নিনজেনৰ ১.৫ মিলিয়ন কপি বিক্ৰী হয় আৰু ২০১৮ চনত কন্ভিনিয়েঞ্চ ষ্টৰ ৱমেন শীৰ্ষকেৰে কিতাপখন ইংৰাজীলৈ অনুবাদ হয় ইংৰাজী ভাষালৈ অনুবাদ হোৱা এইখনেই তেওঁৰ প্ৰথম কিতাপ পিছত ৩০টাতকৈও অধিক ভাষাত উপন্যাসখনৰ অনুবাদ প্ৰকাশ পায়

২০১৭ চনলৈকে মুৰাটাই টকিঅৰ কন্ভিনিয়েঞ্চ ষ্টৰত কেৰাণী হিচাপে পাৰ্ট-টাইম কাম কৰিছিল

লেখনশৈলী
মুৰাকাৰ লেখনীত সমাজত সততে দেখা পোৱা পুৰুষ আৰু মহিলাৰ মাজৰ অসামঞ্জস্যসমূহৰ উল্লেখ হৈছে; বিশেষকৈ সাহিত্যৰ মাজেৰে তেওঁ লৈংগিক বিভেদ, অভিভাৱকত্ব আৰু যৌনতা সন্দৰ্ভত মুকলিকৈ আলোচনা কৰিছে  তেওঁৰ লেখনীৰ বহুতো বিষয় বস্তু আৰু চৰিত্ৰ তেওঁ কন্ভিনিয়েঞ্চ ষ্টৰত কাম কৰি থকাৰ সময়ত হোৱা অভিজ্ঞতা আৰু দৈনন্দিন পৰ্যৱেক্ষণৰ আলমত গঢ় লৈ উঠিছে  যৌনতা, বৈবাহিক জীৱনৰ ভিতৰৰ সন্মুখীন হোৱা যৌনতাহীনতা, স্বেচ্ছামূলক বা অনিচ্ছাকৃত বহ্মচৰ্যৰ সামাজিক গ্ৰাহণযোগ্যতাক থীম ৰূপে লৈ তেওঁ তেওঁৰ কেইবাখনো উপন্যাস আৰু তেওঁৰ গল্প আ ক্লিন মেৰেজ ৰচনা কৰিছে চিলভাৰ চং আৰু অফ বনচ্, অফ বডি হিট, অফ হোৱাইটনিং চিটিত তেওঁ খোলাকৈ কৈশোৰ যৌনতা বিষয়ত আলোকপাত কৰিছে

স্বীকৃতি
বৰ্ষবঁটাশীৰ্ষকটোকা২০০৩গুঞ্জ প্ৰাইজ ফৰ নিউ ৰাইটাৰজ্যুন্যু ()বিজেতা২০০৯মিছিমা অকিঅ প্ৰাইজ    ()মনোনয়ন২০০৯নমা লিটাৰেৰী প্ৰাইজ    ()বিজেতা২০১০মিছিমা য়ুকিঅ প্ৰাইজ    ()মনোনয়ন২০১২মিছিমা য়ুকিঅ প্ৰাইজ  ()মনোনয়ন২০১৩মিছিমা য়ুকিঅ প্ৰাইজ-   ,      ()বিজেতা২০১৪চেঞ্চ অৱ জেণ্ডাৰ এৱাৰ্ড  ()বিজেতা২০১৬আকুটাগৱা প্ৰাইজকমবিনি নিনজেন ()বিজেতা

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:সাহিত্যিক
শ্ৰেণী:জাপানৰ ব্যক্তি
চায়েণ্টিফিক টেম্পেৰামেণ্ট
চায়েণ্টিফিক টেম্পেৰামেণ্ট হৈছে অসমৰ চৰকাৰী পঞ্জীয়নভূক্ত বিজ্ঞান আৰু বিজ্ঞান মানসিকতাৰ বিকাশ আৰু প্ৰসাৰৰ বাবে কৰ্মৰত অগ্ৰণী সামাজিক অনুষ্ঠান বিজ্ঞান শিক্ষাৰ বাবে চায়েণ্টিফিক টেম্পেৰামেণ্ট সংস্থাই সামাজিক মাধ্যম, চচিয়েল মিডিয়াৰ মাধ্যমেৰে বিভিন্ন কাম কৰি আহিছে সেইদৰে এই সংস্থাৰ পৰাই অনুৰণন শীৰ্ষক এখন ই-আলোচনী প্ৰকাশ হৈ আছে এই আলোচনীখনেই হৈছে অসমৰ প্ৰথম বিজ্ঞান ভিত্তিক ই-আলোচনী ই-আলোচনীখনৰ  হৈছে- ২৫২৮-২০০৫৫. 

বিৱৰণ
. প্লেটফৰ্ম টি অসমৰ অসমীয়া ভাষাৰ সৰ্বপ্ৰথম প্লেটফৰ্ম যত মাতৃ ভাষাত বিজ্ঞান আৰু বৈজ্ঞানিক চিন্তা ধাৰাৰ উৎকৰ্ষ সাধনৰ উদ্দেশ্যে একেলেথাৰিয়ে কেইবাটাও বিভাগ সামৰি কাম কৰি থকা হৈছে এই প্লেটফৰ্ম টি প্ৰথমে আৰম্ভ হৈছিল ইয়ুটিউব চেনেল এটিৰ জৰিয়তে পৰৱৰ্তী সময়ত ২০১৯ চনৰে বহাগ বিহুৰ মানুহ বিহুৰ দিনাই প্লেটফৰ্মটিৰ ৱেবচাইট এটি মুকলি কৰা হয় প্লেটফৰ্ম টিৰ বৰ্তমানৰ সভাপতি আৰু ইয়ুটিউবৰ ভিদিঅ সমূহৰ তত্ত্বাবধায়ক হিচাপে ৰিপুঞ্জয় বৰদলৈয়ে কাম কৰি আছে 
এই প্লেটফৰ্মটিৰ পৰা প্ৰকাশ হয় দুমহীয়া বিজ্ঞান ই আলোচনী অনুৰণন ইয়াৰ তত্ত্বাবধায়ক হৈছে ড সংগীতা বৰুৱা দুমাহৰ মূৰে মূৰে কেইবাটাই জনপ্ৰিয় শিতানলৈ অসমীয়া আৰু ইংৰাজী দুয়োটা ভাষাত প্ৰকাশ পোৱা এই বিজ্ঞান ই আলোচনী খনেই হৈছে     (  ২৫৮২-২০৫৫) থকা অসমৰ প্ৰথমখন বিজ্ঞান ই আলোচনী এই সংস্থাটোৰ ৱেবচাইটটোৰ লিংক হল . 

তথ্য সংগ্ৰহ

শ্ৰেণী:ৱেবছাইট
চায়ৰা বানু (; জন্ম ২৩ আগষ্ট ১৯৪৪) এগৰাকী ভাৰতীয় অভিনেত্ৰী চায়ৰা বানো নামেৰেও জনাজান এইগৰাকী অভিনেত্ৰীয়ে ১৯৬১ চনৰ পৰা ১৯৮৮ চনৰ ভিতৰত অসংখ্যা বলীউডী চলচ্চিত্ৰত অভিনয় কৰিছে তেওঁ আছিল হিন্দী চলচ্চিত্ৰ উদ্যোগৰ অতি জনপ্ৰিয় অভিনেত্ৰীসকলৰ অন্যতম ১৯৬৩ চনৰ পৰা ১৯৬৯ চনলৈ তেওঁ তৃতীয় আৰু ১৯৭১ চনৰ পৰা ১৯৭৬ চনলৈ চতুৰ্থ সৰ্বাধিক পাৰিশ্ৰমিক অৰ্জন কৰা অভিনেত্ৰী আছিল তেওঁৰ অভিনেতা দিলীপ কুমাৰৰ সৈতে বিবাহ হৈছিল:.--
ব্যক্তিগত জীৱন
১৯৪৪ চনৰ ২৩ আগষ্টত চায়েৰা বানুৰ জন্ম হৈছিল উত্তৰাখণ্ডৰ মুচৌৰীৰ এটা চহকী মুছলমান পৰিয়ালত জন্ম হৈছিল তেওঁৰ শৈশৱৰ বেছিভাগ দিন লণ্ডনত কটাইছিল তেওঁৰ মাক নাচিম বানুও এগৰাকী অভিনেত্ৰী আছিল সৌন্দৰ্যৰ ৰাণী অভিধা পোৱা নাচিম বানুক ভাৰতৰ প্ৰথম মহিলা চুপাৰষ্টাৰ বুলি কোৱা হয় দেউতাক এহচান-উল-হকো এজন নামী চলচ্চিত্ৰ প্ৰযোজক আছিল চায়েৰা সৰু থাকোঁতেই মাক-দেউতাকৰ এৰাএৰি হয় সেয়েহে মাকে তেওঁক লণ্ডনলৈ পঠাই দিছিল আৰু তেওঁৰ লিখা-পঢ়া তাতেই হৈছিল
 
১৯৬৬ চনৰ ১১ অক্টোবৰত দিলীপ কুমাৰৰ সৈতে তেওঁৰ বিবাহ হয় বানুৰ বয়স তেতিয়া ২২ বছৰ আৰু দিলীপ কুমাৰৰ বয়স ৪৪ বছৰ আছিল দম্পত্তিহালৰ কোনো সন্তান নাই ২০১৪ চনত প্ৰকাশিত দিলীপ কুমাৰৰ আত্মজীৱনী দিলীপ কুমাৰ: দ্য চাবষ্টেনছ্ এণ্ড দ্য শ্বেডো ত উল্লেখ কৰা হৈছে যে ১৯৭২ চনত চায়ৰা গৰ্ভৱতী হৈছিল কিন্তু গৰ্ভকালৰ অষ্টমমাহত হোৱা অত্যধিক উচ্চ ৰক্তচাপৰ বাবে কেঁচুৱাটো বচাব পৰা নগল দম্পত্তিহালে বিশ্বাস কৰে যে সন্তান পোৱাটো ঈশ্বৰৰ ইচ্ছাৰ ওপৰত নিৰ্ভৰ কৰে
কৰ্মজীৱন
১৯৬০ চনত চায়েৰা বানু ভাৰতলৈ উভতি আহে তেতিয়া তেওঁৰ বয়স ১৬ বছৰ তেওঁ চলচ্চিত্ৰত অভিনয় কৰাৰ বাবে অডিচন দিয়া আৰম্ভ কৰে হম হিন্দুস্থানীৰ বাবে তেৱোঁ অডিচন দিছিল কিন্তু তেতিয়া তেওঁৰ বয়স যথেষ্ঠ কম হোৱা বাবে তেওঁক মূল চৰিত্ৰ সলনি পাৰ্শ্ব চৰিত্ৰ যচা হল চায়েৰাই পাৰ্শ্ব চৰিত্ৰত অভিনয় কৰিবলৈ মান্তি নহল তেওঁ স্পষ্টকৈ কৈ দিলে যে যদি কৰিবই লাগে তেন্তে নায়িকাৰ ভূমিকাতহে অভিনয় কৰিব ১৯৬১ চনত চায়েৰাৰ শাম্মী কাপুৰৰ নায়িকা হবলৈ সুযোগ আহিল জঙ্গলী (১৯৬১) ছবিত ছবিখন ব্যৱসায়িকভাবে অতি সফল হয় জঙ্গলীত কৰা অভিনয়ৰ বাবে তেওঁ ফিল্মফেয়াৰ বঁটাৰ মনোনয়নো পায় 

দিলীপ কুমাৰৰ সৈতে অভিনয় কৰিবলৈ তেওঁৰ বহুত আগ্ৰহ আছিল কিন্তু এই আগ্ৰহ দুয়োৰো বিয়াৰ পিছতহে ফলৱতী হয় বৈৰাগ (১৯৭৬),চাগিনা (১৯৭০) আৰু গোপীত (১৯৭০) দুয়ো একেলগে কাম কৰে চায়েৰাৰ প্ৰথম ছবি  জঙ্গলীত শাম্মী কাপুৰ তেওঁৰ নায়ক আছিল আনহাতে জমীৰ ছবিত শাম্মী কাপুৰ চায়েৰাৰ দেউতাক হয় তাত নায়কৰ চৰিত্ৰ কৰিছিল অমিতাভ বচ্চনে তেওঁৰ বিশেষ বিশেষ ছবি কেইখনমান হল- পড়োচন, চৈতালী, ব্লাফ মাষ্টাৰ, আয়ী মিলন কী বেলা, এপ্ৰিল ফুল, শাগিৰ্ড, দিৱানা, ঝুক গয়া আসমান, আদমী ঔৰ ইনচান, বলিদান, জোৱাৰ-ভাটা, ৰেশম কী ডোৰী, চাজিশ, হেৰাফেৰী আৰু নহলে পে দেহলা
তথ্য উৎস

বাহ্যিক সংযোগ

 

শ্ৰেণী:হিন্দী চলচ্চিত্ৰৰ অভিনেত্ৰী
চাল কোমোৰা (ইংৰাজী:  ; বৈজ্ঞানিক নাম:  ; ৰাভা: মেৰাও; কাৰবি: পাৰক বংহম; বড়ো: খুমব্ৰা; টাই-আহোম: ফাক-পাক) ফাক-পাক এবিধ লতা জাতীয় উদ্ভিদ এই উদ্ভিদ অসমত পাচলি হিচাপে খোৱা হয়'অসমৰ উদ্ভিদ কোষ'- ফটিক চন্দ্ৰ গগৈ; অসম প্ৰকাশন পৰিষদ, প্ৰথম প্ৰকাশ: ডিছেম্বৰ ২০০৭

বিৱৰণ
চাল কোমোৰা লতাডাল ডাঙৰ আৰু কোমল হয় উপৰিভাগৰ বৰণ সেউজীয়া মাজে মাজে গাঁঠি থাকে পাত ওলাই অহা ঠাইবোৰত এই গাঁঠিবিলাকৰ উৎপত্তি হয়

পাতবিলাকৰ আকাৰ ডাঙৰ আৰু তলৰফালে গুৰিত ঠাৰিডাল থাকে পাতখিলাৰ গুৰিভাগত উৎপত্তি হোৱা ঠাৰিডাল তিনিভাগত ভাগ হৈ এডাল ওপৰলৈ আৰু বাকী দুডাল দুয়ো কাষৰ ফালে যায় উপ-সিৰাবিলাকৰে সৈতে পাতখিলাৰ গঠন এখিলা পাণৰ দৰে হৈ পৰে পাতৰ ঠাৰিডাল আৰু উপৰিভাগত সৰু সৰু নোম থাকে

 প্ৰজনন 
চাল কোমোৰাৰ ফুলবোৰ হালধীয়া আৰু ইয়াৰ পুংপুষ্প আৰু স্ত্ৰীপুষ্প বেলেগ বেলেগ হয় ইয়াৰ ফল আকাৰত ডাৱৰ আৰু দীঘল চানেকীয়া হয়

 ব্যৱহাৰ 
চাল কোমোৰাৰ ফল অসমত মানুহে তৰকাৰি কৰি খায়

তথ্যউৎস

শ্ৰেণী:লতা
শ্ৰেণী:পাচলি